gent de trobada: 2013\nEl paper de la cultura i l'educació\nQuadern de bitàcola, dia cap d'any de 2013.\nEn època de crisi és quan més s'hi evidencia el paper que els polítics, i per extensió els governs, atorguen a la cultura i a l'educació. Per als partits de dreta és un luxe que no ens podem permetre, per als partits progressistes és una eina per a construir el futur. La llei Wert aposta per la primera filosofia, una filosofia que impregna bona part de la societat civil, de la ciutadania. Al cap i a la fi, diu que qui tinga diners que es pague una bona educació, que es podrà pagar un consum acceptable de cultura. Al meua parer, res no s'ha fet en quatre dies, per això cal confiar en la cultura i en l'educació perquè es construesca a llarg termini una societat on faça goig viure. La dreta diu que no hi ha temps per a romanços, que no paga la pena, però la vertitat és que patim una societat que començà a construir-se -almenys des de la prespectiva de la història més recent- amb l'economia de l'estraperlo i la cultura política dels colpistes que provocaren una guerra civil. I això col·loca la qüestió a debatre en un blanc sobre negre.\nPublicat per gent de trobada a 10:18\nAny Estellés i Espriu. Entrevista a Marc Granell, poeta\n“La societat valenciana no valora Estellés per un problema d'incultura militant”.\nEl poeta valencià assegura que a la nova poesia valenciana se li nota que està emmarcada dins d'un país sense estat. Malgrat el fort vent de ponent, assistim al sorgir d'una allau de poetes.\nEl Punt, 04/01/13\nPublicat per gent de trobada a 11:17\nBlog Eljuliet, 19/12/2012\nFa molt de temps, quan llegia l’excel·lent dietari Mentre parlem, de l’escriptor valencià Enric Sòria, se’m van quedar gravades a foc unes paraules que, més o menys, deien així: «Nosaltres ens ho manegem entre una parla empobrida i poc usada i, això sí, una profusa quantitat de diccionaris.» Sens dubte, podem afirmar sense temor d’equivocar-nos que, a hores d’ara, disposem al nostre abast d’un model de llengua formal acurat i precís, vàlid per a qualsevol àmbit del coneixement, sustentat en bona part per tots els treballs lexicogràfics i gramaticals a què al·ludia l’escriptor d’Oliva. Això és ja tot un èxit per a una llengua minoritària com el valencià, que pateix els sotracs inherents a totes les que tenen un nombre modest de parlants, però també els inherents a governs destructius i malintencionats com els del PP, capaços de perpetrar una llei linguocida amb la fredor cínica i l’entonació assossegada del més inic dels assassins. No obstant això, la presència d’un model formal apte no garanteix que es revertisca la situació de depauperació en què malviu el valencià al carrer. Però, almenys, convindrem que tampoc no hauria d’agreujar-la.\nMenys regles i més valencià\nTradicionalment, en el sistema educatiu de l’estat espanyol s’han ensenyat llengües com si no haguérem de baixar mai del registre formal al col·loquial. Tant fa que s’ensenye castellà, valencià o anglés: s’obvia que més del 90% de les nostres produccions comunicatives s’adscriuen a contextos informals i orals, de manera que es relega l’expressió parlada i els deixos típics d’eixe àmbit, a canvi de privilegiar els models privatius dels nivells formals i solemnes, com si passàrem la vida fent conferències o impartint lliçons magistrals.\nEn el cas del valencià, este desequilibri genera un mal de molt difícil solució. Mentre que en llengües normals l’adquisició del registre col·loquial s’aconsegueix a través sobretot de l’ús habitual, però també del consum de cinema, música o televisió, en qualsevol llengua minoritzada, entre les quals hem de comptar el valencià, l’adquisició d’este model de parla passa necessàriament per incloure’l també en el sistema educatiu. No podem, per tant, desentendre’ns d’eixa part fonamental de l’aprenentatge de la nostra llengua i deixar-la en mans d’una hipotètica immersió, perquè això tal volta és possible en poblacions de l’Alcoià, les Marines, la Plana, la Ribera o la Safor, però no ho és ni al Cap i Casal, ni a l’Alacantí, ni al Vinalopó, ni encara menys al Baix Segura o a Utiel-Requena.\nEn este sentit, cal que ens conscienciem que ensenyar valencià no és una actuació paral·lela a ensenyar castellà ni anglés. Si en estes últimes l’objectiu principal és polir els vicis dels parlants o fornir els aprenents inicials d’uns rudiments sobre els quals continuar desenvolupant l’aprenentatge, en el cas del valencià cal que assumim que l’objectiu primer que ens hem de plantejar és crear nous parlants. Esta afirmació, mantinguda per mestres com Abelard Saragossà o Brauli Montoya, sovint queda soterrada davall dels mals hàbits docents adquirits, entre els quals les explicacions gramaticals, les successions de regles i excepcions, i les inacabables llistes de paraules formen un maremàgnum que invita l’aprenent, inexorablement, a dedicar-se a altres menesters i deixar de banda el valencià.\nPerò, ras i clar: com es poden crear nous parlants? D’entrada, cal subratllar que l’aprenentatge de qualsevol llengua hauria de ser una porta oberta a ampliar els horitzons de l’aprenent: relacionar-se amb més persones, conéixer un altre país, endinsar-se en una cultura diferent de la pròpia, viure experiències noves… Tot això s’aconsegueix arran d’un aprenentatge positiu, en què se situen en primer lloc les habilitats orals, la capacitat, en definitiva, d’interactuar des del primer moment i oblidar-se completament de les estretors de les regles gramaticals.\nQuin sentit té, per tant, ensenyar a classe exclusivament una paraula com doncs, si no és aplicable en l’àmbit col·loquial, mentre al carrer va desapareixent la forma *pos en benefici del castellà *pues? No propose que s’haja d’acceptar *pos en registres formals, sinó que també s’ensenye i es reivindique per a contextos col·loquials. Igualment, caldria qüestionar algunes altres opcions lingüístiques, de difícil encaix en la parla quotidiana. Per què es prioritza dues si dos és perfecte? Per què es renuncia als tres graus locatius (este-eixe-aquell) per tal d’incorporar un sistema binari (aquest-aquell) que no representa la nostra manera de segmentar el món? Per què ensenyem les formes avui o vuit si ni tan sols sabem pronunciar-les bé? Per què ens entestem a anomenar les lletres com a ela, ema, erra, si eixa –a final en oriental és neutra i ací es diu de natural ele, eme, erre? Per què no ensenyem els xiquets que la tz de utilitzar, realitzar o similars sona com la s de casa? Per què no els ensenyem que metge, gener o platja tenen el mateix so que apareix dos voltes en Magic Johnson i que en anglés sí que saben pronunciar?\nDe la mateixa manera, cal desmitificar les preteses bondats d’algunes regles gramaticals. Les dicotomies entre a i en davant de lloc o entre per i per a davant d’infinitiu són un clar exemple de norma irrellevant que fa perdre el temps de docents i aprenents. O l’ensenyament de la dièresi, que, com tantes altres qüestions, s’ha orientat sempre a crear nous professors de llengua, i no nous usuaris. Per això, podem trobar fàcilment persones que saben que lluïsme i proïsme duen dièresi perquè són una excepció a l’estalvi que diu que les paraules que adjunten un lexema acabat en vocal als sufixos –isme, –ista no en duen, a pesar que la necessitarien; però serà molt més difícil trobar persones que sàpien què signifiquen eixes dos paraules. O, per acabar amb esta succinta repassada de normes absurdes, l’inefable canvi i caiguda de preposicions, una aberració que parteix d’un plantejament fet per Pompeu Fabra inicialment sobre huit verbs, i que s’ha aplicat amb contundència irreflexiva i miliciana. Com es pot pretendre que el parlant normal d’una llengua qualsevol canvie naturalment de preposició en funció de la categoria morfològica del sintagma subsegüent? És a dir: com es pot pretendre que un parlant, quan s’expressa en un context col·loquial, siga capaç de dir estic d’acord amb això, però no a fer-ho ja, ni tampoc ø que ens supervise ningú?\nEn definitiva, totes estes normes sovint han sigut explicades de manera restrictiva, com a l’única opció possible. La gramàtica més purista pot ser vàlida (i ho és) per a confegir un model de llengua formal apte per a qualsevol llenguatge d’especialitat o per a produccions solemnes. Però no ho és, no ho pot ser, per a l’àmbit col·loquial. Per a este últim tipus de comunicacions, necessitem una llengua viva, que entronque amb el model de parla existent, que no genere rebuig entre els valencianoparlants i que faça que l’aprenent se senta còmode i acceptat en interactuar, i que no siga vist com un estrany. Eixa sensació, indubtablement, el faria renunciar a tornar a intentar-ho. I, per tant, hauríem fracassat en el nostre objectiu primer i ineludible: crear nous parlants. Per a il·lustrar-ho, em tornen a vindre al cap unes altres paraules d’Enric Sòria, tristament lúcides: «En últim extrem, el grau màxim de purificació és el suïcidi.» Esperem no haver d’arribar a comprovar-ho.\nPublicat per gent de trobada a 2:44\nUna amiga de la ciutat de València -russafina- que fins fa tres anys era castellanoparlant només i que, a pesar, d´haver anat a un col·legi privat de València, -els dominics- no tenia del tot clar que el valencià i el català foren la mateixa llengua. Segurament perquè no li ho havien explicat bé i el seu nòvio de llavors li deia que el valencià havia arribat a València en vaixell des de Sardenya (o des del Marroc!). No ho tenia clar això. El que tenia clar el seu nuvi és que el valencià no era català, perquè així li ho havien dit des de RTVV, tot i que ell només el feia servir, el valencià, per a dir "Sant Vicent Ferrer" i poca cosa més. Perquè havia sigut batejat en la pileta dominicana del carrer del Mar i ja se sap dels dominics, "els gossos de déu", ho solen fer tot el espanyol. Només un poquetet en valencià, però d'habitud parla quasi sempre en espanyol només perquè era la llengua de prestigi a la ciutat del Túria. No obstant, la meua amiga, des que està a la Universitat de València i ha estudiat alguna assignatura de filologia catalana, s´ha posat a parlar i a escriure també en català i, tot i que encara li manca una major fluïdesa. Ja pot, però, conversar en valencià, escriure´l i llegir sense problemes i ha començat a tenir-li una certa estima al valencià perquè el coneixement fa l´estima i el desconeixement genera ignorància, indiferència, odi i burreria.\nCom explicava Francesc Burguera el 13 dagost d´enguany al Levante-EMV, a l´article "Sí al valencià", la dreta que ens malgoverna el nostre país està en contra de donar-li suport decidit al valencià i intenta deprestigiar l´ensenyament i l´ús social del valencià, dir que no paga la pena, que no hi ha la demanda que hi ha realment entre l´alumnat i les associacions de mares i pares, que el valencià no és català (que és polonés o xinés!), que no hi ha un clam pels carrers del País Valencià a favor de l´ensenyament del valencià, però sí a favor de l´espanyol, de l´anglés o del xinés. Tots els dies veiem manifestacions molt nombroses demanant més espanyol, més anglés i més xinés, i mai, "jamai dels jamais", veiem pancartes, ni manifests, ni manis ni reivindicacions que demanen més valencià. No hi ha més cec que el que no vol vore. Potser, aquesta ceguesa és perquè als sectors de dretes, potser hi ha qui creu que defensar el valencià és incompatible amb la defensa dels drets humans, socials, laborals, educatius, culturals, l´ecologia, etc, que "ells" defenen tant i amb tantes energies i sinèrgies per a generar la plena ocupació i uns serveis socials complets on la marginació desaparega.\nHaurem d´explicar-los, millor, -a aquests provincians sucursalistes- que quan defensem el valencià volem construir un altre País i un altre món menys dolent corrupte i miserable que el que ells contribueixen a fer possible; em sembla que al·lucinen aquesta gent del PP, pervertint del tot les nostres demandes, girant-les del revés i fent mofa i befa des dels diaris del nacionalisme espanyol de Madrid i d´altres diaris "conservadors" de València, fundat per Teodor Llorente, que va defensar, el millor que va saber, la nostra llengua i la seua unitat i germandat de valencians amb baleàrics i catalans, al segle XIX, d´una manera prou presentable i a l´alçada de les seues circumstàncies, com li reconeix i es queixa Joan Fuster, agraïnt-li la seua faena i criticant les insuficiències; Llorente era un home molt ´moderat´ de la burgesia valenciana, amb bones connexions amb Catalunya, però també amb moltes "dependències" amb Madrid, com s´han encarregat de dir-ho, últimament, entre d´altres, l´investigador Rafael Roca, l´escriptor Josep Piera, etc;\nPer això aquesta insistència obsessiva, insidiosa, hostilitzant i vergonyosa contra el valencià, sembla que fa algun forat entre els seus addictes, de manera que, segons em contava aquesta amiga, -que ara està d´Erasmus a Paris aprenent francés-, aquest estiu estava parlant amb un grup d´amics seus joves sobre la importància de les llengües per a trobar treball a l´avenir pròxim, a causa de la fotuda crisi, llavors, un dels seus col·legues, castellanoparlant de les comarques del Camp de Morvedre, -segurament influit pel bombardeig mediàtic del "Partido Popular de la Comunidad", contra el valencià-català-, va sentir la necessitat o la urgència de postil·lar que el francés, l´anglés o l´alemany sí que podien ajudar-te a trobar treball , però que el català era poc important per a trobar faena€ perquè, segons ell, era una llengua d´"anar per casa", domèstica, gairebé sense importància... La meua amiga, que ara està a Paris, es va mostrar en desacord i va replicar allò dient que ella pensava que el valencià també era important perquè ella després d´aprendre bé el francés, l´anglés i el xinés, (que també vol aprendre), potser li eixiria treball de traducció d´aquestes llengües al català, per la qual cosa hi havia un mercat laboral en la traducció al català, és a dir, que no era incompatible saber més llengües (en aquest cas,"més és millor" i no menys) i perquè era la nostra llengua i calia fer-la servir per recuperar-la del tot i normalitzar-la després de tants anys d´opressió, repressió i censures; no obstant, un altra xica, que participava a la discusió, nóvia de l´altre, també castellanoparlant de la comarca de Camp de Túria, li va dir que ´no respectava´ l´opinió dels altres i acusava a la meua amiga de voler ´imposar´ la seua "opinió" favorable al valencià-català.\nDavant d´aquesta ´insolència´, la meua amica es va quedar "phantydifussa" i atordida. Anem vore, li va dir, si estem parlant de llengües i la seua importància, sembla que hi haja butlla per a defensar totes les altres llengües, menys el valencià, que ha de ser atacat acarnissadament€ i el que s´imposa en realitat, -com a nacionalisme banal-, en la pràctica és menysprear el català-valencià com si no pagara la pena i fora ben prescindible, que és el que busquen els governs de dretes que ens mal governen; si algú defensa el valencià és que vol "imposar" la seua opinió, però si algú altre "opina" en contra del valencià, no vol imposar el seu punt de vista, perquè estar en contra del valencià sembla ser "la veritat científica" revelada i natural del catecisme universal de l´estulticia de la dreta ´valenciana´ (aldeana), millor dit espanyola€ que pensa banalment que no és nacionalista, perquè no es mira davant l´espill ni es veu la seua gepa i perquè creu que només s´ha de defensar l´espanyol i l´anglés (el xinés o l´alemany, ara que Rajoy aprén dos frases per a quedar bé davant d´Angela Merkel que té raó endir que l'estat espanyol s'ha d'obrir a més llengües que al monolingüisme castellà). Per què aquesta dreta (i sovint esquerra) que ens ha tocat en sort ha de perseguir i "menystenir" el valencià? Potser perquè això els dóna un toc de "cosmopolitisme" sensacional?. Probablement creuen que si ataquen amb sanya el català et consideres molt més "llest" i "culte" que els altres, els que el defensen i s'obrin a d'altres llengües. Podriem concloure que, segons ells, totes les llengües són defensables, menys "la nostra" perquè els del PP i d´altres, fan tot el que poden per fer minvar el seu ensenyament, el seu ús i la seua extensió social a tots els àmbits. Perquè, per desgràcia, -una desgràcia terrible i calamitosa, no cal dir-ho-, estan en contra del valencià (i dels valencians que defensen el valencià, als que consideren "fonamentalistes radicals"; en canvi, "ells" s´observen com a si mateix,-genocidiant el valencià-, com a germanetes de la caritat anestesiant els malalt per acurtar l´agonia de la bona mort). I com a estrategia genocidiadora, fan servir la dictadura del dialectisme secessionista i del genuïnisme academicista. Magrat que estiga d'acord en adaptar els primers anys de l'escola al parlar del medi, perquè l'alumnat s'identifique més, cal combinar els parlars locals amb estàrdars solvents per a no caure en cap dictadura dialectalista que limite una llengua a l'àmbit localista, al meu parer.\nNosaltres el valencians, -diguen el que diguen els peperos i els seus acòlits-, des d´Escola Valenciana, des del Sindicat de Treballadors de l´Ensenyament del Pais Valencià i d'altres sindicats, ACPV, des de Compromís, el PSPV, EUPV, Els Verds, el republicans valencians, els sobiranistes, els de la memoria histórica, els Salvem, els ecologistes, els pacifistes, els antiracistes, els poetes, els escriptors en llengua catalana, els estellesians, llorentins, llombartins o fusterians, etc., la millor societat civil valenciana, només podem dir, amb Burguera, sí a les altres llengües del món, però, prioritàriament, també i sobretot "Sí al Valencià". És de llei, és el que la majoria de la societat valenciana vol, en contra dels intents del PP i els seus propòsits perquè desaparega del tot seguint les consignes espanyolitzadores i castellanitzadores del ministre Wert que cerquen exterminar el valencià, ambb el suport de la consellera Mª José Catala i del president Fabra i Bauzà.\nDefensar la nostra llengua sencera i completa és el que un País digne del seu nom distintiu (valencià), i d´una democràcia sense crosses, ni coissejos, ni cometes, es mereix perquè ¿qui defensarà el valencià, la nostra llengua, que és una de les nostres senyes d´identitat més importants, si no la defensem nosaltres, els valencians (catalans i balears)? No la podem deixar de banda o llençar l´aigua de la safa com si només hi haguera aigua bruta i no un nadó, hem de maldar per defensar la nostra llengua i cultura, per guanyar el futur, pel pur goig de viure, de persistir i de projectar-se al món actual com a valencianes i valencians del segle XXI, exigint el mateix respecte i els mateixos drets humans i de ciutadania que els altres habitants i pobles del món i de les seues respectives llengües i cultures; ni més ni menys!.


pont | La llibreta virtual.\nCom va Pep.. veig que no perds pistonada. A veure si aviat torno a sortir els diumenges i ens anem veient.\nJo aquest cap de setmana no he entrenat gens, com a mínim esportivament parlant. Entre divendres al vespre i diumenge al matí he viscut de festa permanentment, entre barrakes i 'despedida' d'un bon amic.\nHaig de dir que divendres vaig rebre una pallissa insòlita. Vam quedar amb en Toni per anar a córrer i va enxufar un ritme de menys de 5minuts el quilòmetre que em va deixar mort. El pitjor és que vaig parar dos cops, no vaig completar tot el recorregut i en Toni em va haver d'esperar al final. Gran lliçó del mestre tratleta que ja ha deixat clar masses cops que s'ho pren en sèrio i no regalarà cap victòria.\nEstem atents de la Volta a la Cerdanya si voleu.. en parlem.\nFecha: 13/07/2008 15:58.\n- 50 kms per carretera.\nNo veig cap entrenament del gran Carles ni de'n Roger. Serà tot secret?\nEn Pep no afluixa. La propera sortida em sembla que serà molt disputada.\nMarc, una vegada hom em va dir que córrer a 5 minuts el km era patètic. M'hi he hagut d'esforçar força per baixar els 5 minuts però sembla que ara estic per sota. Demà tornen els entrenaments de córrer.\nLa inscripció per la Volta a la Cerdanya s'obre el dia 30 de juliol, encara tenim dies per anar-ne parlant.\nFecha: 13/07/2008 16:47.\nBona tarda veig que els entrenos no fallen especialment em Toni\nMarc a combinat entrenos i festes de Sant Zenon.\nAvui he sortit tard 10:15h direcció Coll Sacreu he trobat que\nBaixaven els del cc Arenys de Munt que entrenant per\nLa sortida que fan a Andorra el 19 de Juliol.\nEntrenament d’avui Coll Sacreu. Sant Celoni. Corredor i\nBaixada per Creu Rupit i Subirans\n34 km. 1h i 53 m\nEspero sortir algun diumenge junts per comprovar entrenos\nFecha: 13/07/2008 18:25.\nEntrenaments secrets, secrets cap de setmana:\nDissabte – 40km, +1200m\nDiumenge – 25km, +850m\nAvui he batut el meu propi rècord de sortida matinal – A les 6:30 ja m’he sorprès pedalant dalt la bici (em pregunto quants cubates tindria en Marc encara per endavant). Ja se sap, les obligacions familiars requereixen adaptar horaris constantment. Però la veritat és que la sensació de quietud, i aquella intensa olor de frescor que regala el bosc després d’una bona remullada com la d’ahir, compensen amb escreix l’esforç inicial (he intentat posar atenció al cant de la Mallarenga, però crec que a Collserola no n’hi ha – per no haver d’admetre que no encara no en tinc ni p. idea de com canta)\nSi hi ha quòrum, el proper diumenge és molt probable que pugui sortir amb la colla (tinc dinar familiar a casa els pares, i per tant les negociacions familiars estan molt avançades). Potser és una bona ocasió per parlar de les diverses propostes que hi ha damunt la taula – bé, això sempre que els non-stoppers tinguessin a bé de parar per esmorzar en algun moment de la sortida (la última vegada ja va ser difícil de negociar)\nAquesta setmana estic de dilluns a divendres fora per apagar tots els focs possibles (o millor, encendre’n de nous) abans de les meves vacances d’estiu (del 27 al 16 d’Agost a Castellar de N’Hug, entrenant intensament a alçada! :-)) Proposaré alguna ruta pel mes d’agost, per si us animeu a fer alguna etapa pirenaica (o potser podem fer coincidir la transpirinenca d’en Carles al seu pas pel Cadí :-))\nP.D. 1. Marc, baixar dels 5 min per quilòmetre ho trobo d’una altra “lliga”. Però es clar, això no li podem dir a en Toni perquè s’ofendrà amb nosaltres i ens dirà que si els seu referents aquí i allà, i etc., que encara li queda molt per recórrer i millorar. Mirant els entrenaments i, sobretot, els registres que fa, jo ja fa dies que he entès que un triatleta està fet d’alguna cosa molt especial. Molta sort en la teva nova aventura!\nP.D.2. Quant llegeixo les cròniques d’en Pep, jo també tremolo. Ara tot just llegia el segon paràgraf “Avui he sortit direcció a Coll Sacreu i...” Aquí la meva ment ha anat més ràpid que la lectura i ja em temia el pitjor: “... m’he trobat pel Collsacabra”, o “he enfilat per les Guilleries direcció a Tavertet”, o “he esmorzat a Sant Miguel del Fai”... menys mal que t’has creuat amb els companys d’Arenys de Munt i heu acabat al corredor! :-)\nFecha: 13/07/2008 18:34.\nJe, je je, bona Roger. Segur que en Pep ens donarà una lliçó el proper dia que sortim, que espero sigui diumenge vinent.\nLlegeixo però que tu no afluixes i els entrenaments són cada vegada de més kms i ja et lleves més d'hora. No hi haurà qui et pari. Haurem de subornar a la família perquè no et deixi sortir tant.\nEn referència als 5 minuts per km, de fet són dos els que m'han dit que està per sobre dels 5 minuts és patètic. Aquest matí he fet els 7 km a un ritme de 4'50". Demà toquen sèries. S'ha de millorar.\nEspero que per diumenge que ve estaré en forma per intentar seguir les vostres roderes abans no s'esborrin amb el temps.\nFecha: 14/07/2008 09:04.\nDissabte de les 0 a les 4 de la matinada a barraques mig litre de guisqui amb diversos combinats\nDissabte al migdia 30 Km amb bici Hípica de LLavaneres,-Pi de Buach- Lurdes- Arenys.\nDissabte per la tarda 16 Km. Anar i tornar a Sant Pol,molt bones sensacions especialment a la tornada que va ser molt ràpida sota una pluja estimulant.\nDiumenge: 4 hores d’escacs amb un resultat mediocre 5 partides guanyades i 5 de perdudes.\nDissabte i diumenge propers serè a Saragossà al campionat d’Espanya de patinatge, no podré acompanyar-vos a una sortida que promet ser força interessant.\nDissabte a barraques vaig estar parlant amb en Charly, un històric bucaner. Em va comentar que enguany ha quedat quart al campionat de Catalunya de veterans de muntanya, on els desnivells acumulats en cada cursa son brutals. Entrena cada dia dues hores a un ritme infernal.\nFecha: 14/07/2008 13:13.\nDilluns dia 14 : 17 Km. corrents amb 700m. de desnivell positiu (Hostalric-Grions-Sant Feliu de Buixalleu-Massanes-Hostalric), continuen les bones sensacions. Avui hagués pogut fer una marató.\nDissabte a la tarda vaig comprar roba esportiva skinfit. El venedor em va comentar que tenia un molt bon temps fen maratons i que abans entrenava 10 cops a la setmana. Ara no compateix i solsament entrena 6 cops a la setmana. Per cert Toni em varen comentar que si vols et canviaran el culot doncs te garantia.\nUn del secrets de la felicitat es tenir ganes de fer coses diverses i pesar-s’ho be quan es poden realitzar.\nFecha: 14/07/2008 18:55.\nCarles, aquest matí m'he trobat amb el maratonià. Anava a un ritme que feia por.\nJa hi aniré a veure si em canvien el culot, doncs.\nFecha: 14/07/2008 21:42.\nAquesta tarda, de 8 a 9,20 Arenys de Munt, Ca l'Arquer, Casa Nova, Pi de Buac, Creu de Rupit, Turó d'en Montalt, Mirador de St. Vicenç, Can Jalpí i Arenys. Anava amb un amic que m'ha fotut molta canya.\nDivendres em van repassar molt i això em farà entrenar fort aquest estiu. Demà correré per el passeig de Caldetes. Ho dic perquè sovint em trobo els nonstoppers per allà..\nIntentaré planificar les meves sortides nocturnes per estar diumenge al calisay, aprofitant la visita d'en Roger i a veure si ens veiem amb en Pep.. i tots.\nHe trobat força gent del club d'Arenys de Munt avui i van molt forts. Diuen ke faran unes 3 parelles mínim per la Volta a la Cerdanya..\nFecha: 14/07/2008 23:19.\nDimarts 15 : Per aconseguir el podi al major nombre d’hores d’ entrenament de l’any 2008 avui he tornat a anar a la feina amb bici. De casa a Collsacreu he tardat 32’ 45s; espero properament assolir baixar dels 30’ .\nNecessito que entreneu mes i mes cada vegada, doncs les vostre proeses em motiven\na esforçar-me per progressar. En ocasions ja no se si entreno perquè en tinc ganes o be per poder-ho explicat al bloc.\nFecha: 15/07/2008 12:47.\nEm fa molta por la motivació que està agafant el grup.\nD'en Carles ho acabo de llegir. En Marc ha de demostrar que el divendres només va passar que va berenar abans de sortir i això li va passar factura.\nEn Roger llevant-se quan el sol encara no ha sortit. I en Pep, què dir d'en Pep, em sembla que mai l'havia sentit dir que entrenava de nit.\nAquesta tarda sortiré a córrer, cap a les 8 o 2/4 de 9. Aniré cap a Canet, avui toquen sèries. Si algú s'apunta feu un truc al mòbil.\nFecha: 15/07/2008 15:26.\nAquesta tarda 1h 15' corrent pel passeig de Llavaneres, uns 12kms amb mitjana de 150ppm. Molt suau per anar agafant forma.\nLa pallissa de divendres encara cou.. Demà s'intentaran 2h d'spinning..\nFecha: 15/07/2008 22:24.\nDimarts dia 15: 70 Km. en bici (Arenys-Hostalric-Arenys). Mitja hora al gimnàs. 3 series corrents d’1 Km a 3’ 45’’. Massatge d’una hora. Mitja hora d’arma secreta.\nAmb la quantitat d’endorfines que esta generant el meu cervell per l’intens entrenament, em sento com un mestre zen en plena meditació, com un ionqui desprès d’injectar-se l’heroïna o com un poeta en acabar d’escriure els seus millors versos. Un estat de benaurança espiritual banya cadascuna de les meves cèl•lules amb una pau interior que em permet localitzar la clau de la felicitat que, segons en Toni, els Deus han amagat al nostre interior.\nPer la nit estic tan cansat que un son reparador m’acull com si fos un infant.\nDissabte i diumenge no aniré a Saragossà, doncs finalment en Guiu no participarà en el campionat d’Espanya de patinatge . Es molt agosarat proposar un atac a al Pla de la Calma?. Ja en parlarem\nFecha: 16/07/2008 10:21.\nAquesta tarda he sortit a fer l'entrenament d'avui.\nTot just escalfant m'he trobat al gran Mitjà.\nHe d'agrair en Màgic que m'hagi volgut acompanyar. Sota la seva tutel·la he aconseguit rebaixar el meu temps. Hem fet 7 kms a un ritme mig de 4'36" el km.\nM'ha motivat, no tant sols a no baixar el ritme, si no que també a incrementar-lo.\nDemà més entrenament, tot preparant la sortida de diumenge.\nFecha: 16/07/2008 22:14.\nDesprés de la motivació que em va donar en Carles ahir la tarda, aquest matí he anat a fer una sessió de piscina.\nSaber que en Carles aquest matí ha anat a treballar en bici em fa ser conscient que he d'esforçar-me més de cara a diumenge.\nFecha: 17/07/2008 09:52.\nAhir en Toni em va donar una d'aquelles medecines que segons el parer d'en Marc couen .Vaig intentar una mitjanada en el passeig marítim de Canet, però el tret em va sortir per la culata, doncs el triatleta va aguantar la tirada i va fer una demostració de força i potència. Cura d'humilitat per en Màgic que va escriure unes ratlles a la seva llibreta i, pel que sembla, en Toni en va esborrar algunes altres. Tanmateix en veure l'alegria del meu competidor em vaig sentir recompensat.\nSi diumenge sembla be l'atac al Pla de la Calma, hauríem de quedar un xic abans al Calisay a les 7 o 2/4 de 8. La ruta seria per carretera fins a Sant Esteve de Palautordera, desprès pujada mítica per el camí del les piscines per fer un petit recorregut pel pla de la Calma, a continuació baixada a Sant Pere de Vilamajor, per anar fins a Can Bordoi i tornar a casa tot passant pel Corredor. Son aproximadament 100 Km. amb un desnivell acumulat d'uns 3000 metres; calculo que estarem 7 hores amb el cul a la bici. Pel camí no hi ha bars, per la qual cosa convindria portar l’esmorzar .Us hi apunteu?\nAvui m'he sentit incapaç d'agafar la bici per anar a treballar, em convé recuperar forces per la sortida de diumenge, que donat el nivell de motivació, pot ser molt exigent; tanmateix intentaré anar a fer series per la tarda per guanyar una mica de velocitat.\nÉs com l'efecte papallona, llur batec d'ales provoca un huracà a l'altre costat del món.\nEn el meu cas em causa una motivació immensa i aquest migdia he tornat a la piscina a fer una altre sessió.\nAquesta tarda també em toquen sèries de córrer, no sé si em trobaré al gran Mitjà. Per si de cas portaré el crono i la llibreta, potser a en Marc ja li ha passat la coïssor.\nAvui he parlat amb l'entrenador dels triatletes de Mataró. El dissabte passat va participar a l'Ironman de Klagenfurt. Va fer el 8è millor temps però com que no havia complert una sanció va ser desqualificat. Diu que l'any que ve. Us sembla que el podrem acompanyar?\nFecha: 17/07/2008 16:02.\nhola craks, si que us ho agafeu en serio això d'entrenar, us vull fer saber (si encara no hu sabeu) que el 27 de juliol hi ha un triatlo de btt a malgrat. No us espanteu perque esta dissenyat per a ciclistes de muntanya. Nomes 400 de aigua i 14 de btt mes 5km a peu. La btt te una pujada molt dura i una baixada un pel tècnica pels que no hi estem avessats, ideal per machacar als flipats de carretera. Us hi espero, valents! Per més informació i inscripcios al web del GEM de malgrat\nFecha: 17/07/2008 18:31.\nHola crack, sóc el 1134. Jo ja hi estic inscrit, i com llegeixes entrenant fort per recuperar-te els 10 minuts que em vares agafar a Mataró.\nLa resta han tirat del llibre d'excuses.\nFes-nos-en cinc cèntims més de la ruta de la btt. Què vol dir dura? Quants kms de pujada? La baixada tècnica com la duatló de Mataró?\nFecha: 17/07/2008 18:44.\nHe tingut la curiositat de mirar el blog ara i em trobo amb una activitat frenètica d’entrenaments, propostes, i motivacions varies... em volia relaxar després d’un dia llarg de feina, i ara trobo que em costarà agafar el son només pensant amb els vostres entrenaments! De fet, no sé si anar a dormir o demanar alguna bici a l’hotel; la que sigui :)\nProposta Carles pla de la Calma: Agosarada per mi; per la dificultat, Kms i hores sobre la bici. Però no valen excuses. Estem en el temut mes de Juliol, i a les grans cites ja no ens podem tirar enrere.\nProposta triatló: Jo aquí em descarto totalment. Reitero que ja fa temps que he entès que això del triatló es per esportistes de nivell. Jo no estic en aquest grup (i no tinc clar si mai hi podré aspirar) :-)\nDemà torno – Estaré atent al blog per anar ultimant detalls.\nFecha: 18/07/2008 00:43.\nDijous 17: 10 Km. corrents amb no molt bones sensacions, 40’ al gimnàs i una parell de cubates als monòlegs que els dijous fan a la tercera platja.\nCom diu en Roger ha arribat el moment de la veritat amb els grans reptes del mes de juliol i ja no ens podem tirar enrere. Sembla assegurada ,a la sortida de diumenge al Pla de la Calma, la presencia d’en Roger, en Toni i en Màgic. Manca confirmar l’assistència d’en Marc i en Pep. Recordo que segons l’home del temps aquest diumenge farà força calor i cal portat l’esmorzar.\nAhir em vaig trobar en Charly, l’antic bucaner, passejant per la Riera i en comentar-li la sortida que volem fer el diumenge em va dir que la pista que va de les piscines de Sant Esteve de Palautordera al Pla de la Calma es un dels llocs on va entrenar. La pujada te aproximadament 11Km i un desnivell acumulat de 1000 metres i ell corrents la fa amb menys d’1 hora. Senzillament impressionant.\nFecha: 18/07/2008 11:42.\nper mi dura vol dir durilla per tu. Jo no en tinc ni papa de btt, i de baixar encara menys, no crec que tu tinguis problemes, ja els tinc jo. Dijous que ve anire a fer el circuit per recordar els trams més "cabrons", si vols hi estas convidat.\nAcabo de llegir el bloc i veig un nivell\nd’entrenament casi de professionals.\nLa proposta d’en Carles pujada al Pla de la Calma\nExcusa nº 1041 aniré dormir tard\nExcusa nº 1042 no puc arribar tan tard\nEs una sortida per fer com diu el seu nom Calma\nSense estrès de anar mirant el rellotge\n2 pujades Pedra Ferradura\nEspero llegir aviat la crònica de la sortida\n¿es faran controls sorpresa¿\nJo sortiré dos hores per fer base\nFecha: 19/07/2008 17:45.\nCarles, suposo que ja ets llegit els comentaris del crak 1044. Tot esperant que ens digui a quina hora sortirà a fer la volta de reconeixement potser ens hi podríem arribar. Si és a la tarda no sé si a en Marc li anirà bé de venir.\nPotser també es podria trucar a la professora d'anglès...\nEn Marc sembla molt motivat per demà. Diu que encara té coïssor. Vol saber urgentment qui serem i a quina hora sortirem. Segurament empalmarà, però llavors exigeixo controls o bé jo abans de sortir passaré pel Johnnys.\nPep, em sap greu que no puguis venir ja sap però que qui no surt, cracracracracracr, no puntua.\nFecha: 19/07/2008 19:21.\nHola nois, ja ho tinc tot preparat.. ja concretarem l'hora, suposo que a les 7h. Jo a la 1 hauria d'estar a Arenys.\nDijous: 37kms, sta mònica, pi de buac, xeremell, arenys.. 18,5 de mitja.. el company amb el que surto està molt fort.\nDivendres 1000m de piscines estils.. tindrà continuitat perquè m'hi trobo bé..\nDemà ens veiem..\nFecha: 19/07/2008 21:37.\nAvui entrenament matinal suau suau, 20km +500m.\nDes de la terrassa de casa estant, escolto en directe el Boss com arranca el concert al Camp Nou amb un “Bona nit Barcelona“ i amb el mític “sweet surrender” (dolça rendició) – Serà premonitori del que ens preparen els non-stoppers per demà?\nDemà a les 7AM al Calisay.\nP.D. Pep, m’imagino que la sortida al Pla de la Calma et queda curta, però no saps com dir-nos-ho. És broma :-), llàstima que no puguis venir.\nFecha: 19/07/2008 22:28.\n... acabo de rebre el següent SMS – “El gran màgic confirma que demà a les 7 al Calisay, i qui pugui que el segueixi...” Fa molta por.\nActe seguit la Mireia m’ha corregit i m’ha dit que la cançó de l’Springsteen es “NO surrender” (disculpes si he pogut ofendre algún fan). Però seguint amb les premonicions, ara encara tinc més por :-)\nFecha: 19/07/2008 22:49.\nToni, Roger i Marc la sortida serà a les 7 al Calisay. Jo portarè una foto d'en Pep perque així tambè estigui amb nosaltres. Si voleu a Sant Esteve hi ha una pastisseria per poder comprar alguna cosa per esmorzar en arribar al Pla de la Calma.\nRecomano sortir tranquils doncs la volta es molt llarga i hi poden haver atacs sorpresa.\nFecha: 19/07/2008 22:56.


La reforma laboral i de les pensions (Sants) – Seminari Taifa – Seminari d'Economia Crítica Taifa\nCrónica de l’acte (el3.org)\nLa reforma laboral és per a molts un tema desconegut, i és per això que el Comitè Contra les Retallades de Sants i el Punt d’Informació Laboral dels nostres barris han decidit que calia fer una xerrada sobre la reforma laboral al Centre Social de Sants. Aquesta xerrada ha tingut lloc avui a la tarda, on un advocat laboralista i un membre de Taïfa (seminari crític d’economia) han explicat com els afectava la reforma laboral i la reforma de les pensions. Àlex Tisminetzky, membre del Punt d’Informació Laboral, comenta: “Ens vam trobar que quasi tothom que ve al punt d’informació no sap quines són les conseqüències de la nova reforma i creiem important que la gent se n’assabenti perquè afectarà, i molt, a la vida de la gent i sobretot en les relacions laborals”. Tisminestzky, que és advocat laboralista, explica respecte la reforma laboral: “El que fa sobretot és fer que l’acomiadament sigui molt més barat i es carrega sobretot els convenis col·lectius que farà que en moltes empreses es treballi per sota el conveni” i afegeix: “El que estem veient també és que moltes empreses estan aplicant la reforma laboral i molts treballadors s’estan enduent una sorpresa i per això creiem que han de ser conscients de quina és la nova realitat”.\nA més, per tots aquells que no hagin pogut assistir a la xerrada i tinguin dubtes referents a la seva feina, poden adreçar-se els dilluns de set a vuit de la tarda al Punt d’Informació Laboral, al carrer Olzinelles 30, que és gratuït i on dos o tres advocats laboralistes miraran de trobar solució al seu problema.\nnovembre 10, 2010 /by seminari taifa\nhttps://seminaritaifa.org/taifa/wp-content/uploads/2011/07/xerradareformalaboralcentresocialnovembrede2010-02-300x224-1.jpg 224 300 seminari taifa https://seminaritaifa.org/taifa/wp-content/uploads/2022/03/taifa-logo.png seminari taifa2010-11-10 22:17:342010-11-10 22:17:34La reforma laboral i de les pensions (Sants)\nEn el corazón de la crisis, análisis y alternativas. ¿Salidas a la crisi... fòrum Públic: Crisi Econòmica, una crisi del progrés?


IB3 | Vicent Serra anuncia la seva dimissió com a president del PP d’Eivissa\nVicent Serra anuncia la seva dimissió com a...\tPortada > notícies > Vicent Serra anuncia la seva dimissió com a president del PP d’Eivissa notícies\tVicent Serra anuncia la seva dimissió com a president del PP d’Eivissa comparteix\nA Eivissa, Vicent Serra va anunciar aquest dilluns la seva dimissió com a president del PP de l’illa. Ho va fer, segons va assegurar, per assumir la seva responsabilitat pels mals resultats aconseguits, especialment al Consell Insular d’Eivissa. Dimecres que ve formalitzarà la renúncia al capdavant de la formació, abans de deixar el càrrec, assenyalà que vol assistir aquest dimarts a la junta directiva regional del partit en qualitat de president insular. Serra va afirmar que té la consciència molt tranquil·la per la feina feta i amb aquesta decisió es responsabilitzà del que va qualificar com a vot de càstig.\nEl Partit Popular és la formació política més votada al Consell d’Eivissa, però també perd la majoria absoluta


Activitats – Pàgina 51 – AMPA Pere Vila\nAPROPAMENT A L’ÀFRICA NEGRA\nDes d’Espai d’Inclusió i Formació Casc Antic ( EICA), han posat en marxa el tercer cicle cultural del projecte “Apropament a la Diversitat Cultural” desenvolupat dins del Servei Mediació de l’entitat. Aquest tercer cicle està dedicat a l’Àfrica Negra.\nEl projecte té la finalitat de sensibilitzar i apropar la diversitat cultural i aprofitar per reflexionar sobre el fet migratori amb la població del Casc Antic en general i amb els diferents col·lectius en específic.\nTreballan amb comissions que estan formades per persones de diferents orígens que d’una forma o altre tenen o estan vinculades a l’entitat (alumnes, voluntaris, col·laboradors) i gent resident al barri que té ganes d’incorporar-se a un projecte intercultural.\nAquest cicle es desenvoluparà entre l’1 de desembre i el 5 de desembre de 2008.\nTotes les activitats són gratuïtes i obertes.\nSi voleu veure el programa, clikeu sobre les imatges.\nPàgina prèvia Pàgina 1 … Pàgina 50 Pàgina 51 Pàgina 52 … Pàgina 54 Pàgina següent


Desenes de persones es concentren davant l'Ajuntament d'Olot amb motiu de l'11-S - Garrotxa Digital\nComentaris tancats a Desenes de persones es concentren davant l’Ajuntament d’Olot amb motiu de l’11-S\nCom cada 11 de setembre, l’Ajuntament d’Olot ha sigut l’epicentre de l’acte conjuntament organitzat per l’ANC-Garrotxa i Òmnium Garrotxa amb motiu de la Diada Nacional de Catalunya. Ha sigut un acte breu que ha començat a les 10 del matí amb la hissada d’una estelada gegant, ha prosseguit amb un ball d’homenatge i la lectura del manifest.\nMagda Ripoll, coordinadora de l’ANC-Garrotxa: És un homenatge a tots els nostres patriotes del 1714 fins als dies d’avui. Per això és tan important retre aquest homenatge de bon matí.\nGlòria Bassets, membre d’Òmnium Garrotxa: Per nosaltres és important continuar manifestant-nos i reclamant el dret a l’autodeterminació.\nDesenes de persones s’han concentrat davant el consistori per commemorar la jornada tot i la pandèmia. La majoria ho han fet vestits per l’ocasió, amb camisetes de proclama independentista o adornats amb una senyera o estelada.


Història | Crèdit Andorrà Financial Group\nInici › Els nostres serveis › Assegurances › Història\nGrup Assegurador al llarg dels anys\nMés de 20 anys assegurant el teu futur.\nEl Grup Assegurador de Crèdit Andorrà és des de 1996 un referent en productes i assessorament en l’àmbit de les assegurances, amb una oferta destinada tant a particulars com a empreses. El rigor professional i l’ètica en el treball són els valors que han forjat la manera de ser i de fer del Grup Assegurador. La proximitat, el tracte personal i la diferenciació en el servei fonamenten la nostra garantia d’una atenció activa i de qualitat als nostres clients.\n“La Garantía de Futur, principal valor del Grup Assegurador de Crèdit Andorrà, ens permet afrontar els compromisos amb els clients a llarg termini oferint un servei de primera qualitat.”\nCrèdit Assegurances inicia la seva activitat oferint assegurances de vida a través de la xarxa d’oficines de Crèdit Andorrà. En l’actualitat, Crèdit Assegurances ha esdevingut la companyia líder del mercat assegurador andorrà.\nEs crea Vincles, consultoria de serveis actuarials i financers, que a més, dissenya, implanta i gestiona plans de previsió social.\nS’entra a formar part de l’accionariat de Financera d’Assegurances.\nEs constitueix CA Life Insurance Experts a Madrid (seu social), Barcelona i Palma de Mallorca. Tota l’experiència en el ram d’assegurances de vida, amb una trajectòria propera als vint anys a Andorra, es trasllada a Espanya amb la creació de CA Life Insurance Experts, especialitzada en productes de vida risc i estalvi.\nEl Grup Assegurador enriqueix la seva oferta comercial a través de les filials del Grup Financer Crèdit Andorrà a Europa i Amèrica amb la creació de productes específics per al segment de banca privada.\nInauguració de l’edifici corporatiu del Grup Assegurador a Andorra.\nCA Life amplia la seva activitat com a gestora de plans i fons de pensions.\nOn somProductes i serveis


L'obra de Jacques Henri Lartigue, un dels fotògrafs cabdals del segle XX, al CaixaForum\nCaixaForum sempre s'ha distingit per organitzar exposicions meravelloses dels grans mestres de la història de la fotografia: Lee Friedlander, Diane Arbus... Ara li toca el torn al francès Jacques Henri Lartigue, un fotògraf molt particular que va preferir fotografiar el món feliç i despreocupat de l'alta burgesia francesa de principis del segle XX en lloc dels canvis polítics i els conflictes de l'època. Amb els anys, Lartigue ha esdevingut un mestre retratant l’alegria de viure i per això CaixaForum li dedica la primera gran mostra monogràfica que es celebra a l'estat espanyol.\nQuè ha aportat Lartigue a la fotografia? Doncs bé, Lartigue ha esdevingut un dels referents visuals del segle XX gràcies a que les seves imatges capturen l'espontaneïtat, la sinceritat, el joc i la felicitat d'una societat en plena transformació. Les seves fotos mostren l'alegria de viure i la innocència del propi Lartigue que des dels sis anys va començar a fer fotografies, però també el món tranquil dels burgesos que es diverteixen o que juguen constantment, en una època plena de convulsions i canvis socials: la Primera Guerra Mundial, la Revolució Russa, la Guerra Civil espanyola, la Segona Guerra Mundial, l'ocupació alemanya de França...>\nRes d'això sembla afectar Jacques-Henri Lartigue. Per ell, la vida és un joc o el desig d'escapar de la gravetat, de fugir dels contratemps i de superar totes les contrarietats. I ho fa captant imatges del món que l'envolta –dones maques, jocs d'infància, curses d'automòbils, artefactes voladors, esportistes en competició, persones gaudint de la platja, feliços vianants passejant pels parcs de París...– que reflecteixen un estil de vida i la modernitat del canvi de segle.\nL'exposició de CaixaForum "Un món flotant. Fotografies de Jacques Henri Lartigue (1894-1986)", repassa els prop de 90 anys de trajectòria de Lartigue a través de 230 imatges representatives de les diferents etapes i temàtiques que va abordar al llarg de la seva vida, còpies modernes, instantànies originals, càmeres, quaderns i diaris.\nLa mostra s'inaugura el dimecres 5 de maig, i romandrà oberta fins el 10 d'octubre. Una visita indispensable per conèixer de prop l'obra d’un dels noms cabdals de la fotografia del segle XX i veure el retrat d'una època ja desapareguda.\nEscrit per Maria Rosa Vila a 19:58\nEtiquetes de comentaris: CaixaForum, exposició


Augmenta el teu "interès" en la conjugació "Intèrpret"\nConjugació pas a pas de "Intèrpret" (a interès)\nHeu d'estar "interessats" en aquestes verbal Conjugacions francès útils\n"Interessar" en francès és el verb intéresser . És relativament fàcil de recordar, ara només cal saber conjugar-lo. Això us permetrà dir "interessats" o "tenir interès", així com altres formes comunes del verb.\nConjugant el verb intèrpret francès\nIntéresser és un verb regular -ER , que fa que les conjugacions siguin més fàcils d'aprendre. Això és perquè aquest és un patró verbal molt comú.\nSi heu après a conjugar paraules com ara cuina (per cuinar) o donner (per donar) , reconegui les terminacions per a intéresser .\nLa clau de qualsevol conjugació és reconèixer la verificació del verb. En el cas de l' intèrpret , és a dir, intéress . A això, afegim una varietat de terminacions infinitives per coincidir tant amb el pronom de l'assignatura com amb el temps de la frase. Per exemple, "tinc interès" és " j'intéresse " i "estarem interessats" és " nous intèrprets ".\nintéresse intéresserai intéressais\nintéresses intéresseras intéressais\nintéresse Intéressera intéressait\nintéressons intéresserons intresions\nintéressez intéresserez intéressiez\nintesressiu Intéresseront intéressaient\nEl participi present de Intéresser\nÚtil com a adjectiu, gerund o substantiu, així com un verb, el present participi de intéresser és intéressant. Això es forma afegint al formigó del verb i és la forma estàndard de formar el participi.\nThe Past Participle i Passé Composé\nEl participi passat intéressé és obligatori per formar el temps passat passé composé . Per completar-lo, també heu de conjugar el verb auxiliar de avoir i utilitzar el pronom de l'assumpte. Per exemple, "m'interessava" és " j'ai intéressé " i "ens interessàvem" es converteix en " nous avons intéressé ".\nMés Conjugacions Intersector Simples a Conèixer\nMés enllà d'aquestes simples conjugacions, hi ha algunes formes d' intèrpret que potser necessiteu de vegades. L'estat d'ànim del verb subjuntiu , per exemple, implica que l'acció del verb és qüestionable i no es garanteix. De la mateixa manera, quan l'acció depèn d'alguna cosa, l'estat d'ànim condicional del verb és útil.\nSi llegiu alguns francesos, és probable que trobeu el passe simple . Tant ell com el subjuntiu imperfecte són temps literaris i són bons per conèixer o, almenys, ser capaços de reconèixer.\nintéresse intéresserais intéressai intéressasse\nintéresses intéresserais intéressas intersessions\nintéresse intéresserait intéressa intéressât\nintresions intéresserions intéressâmes intressions\nintéressiez intéresseriez intéressâtes intéressassiez\nintesressiu intéresseraient intéressèrent intéressassent\nPer comandes i peticions curtes i sovint assertives, utilitzeu la forma verbal imperativa . En fer-ho, ometeu el pronom de l'assumpte. En comptes de dir-ho a " tu intéresse ", podeu simplificar-lo a " intéresse ".\nHi ha moltes maneres de dir "t'estimo" en alemany\nNoms primers alemanys i les seves traduccions\nReforma ortogràfica: Paraules de doble paraula - Llengua alemanya - Eszett\nQuè significa "À La Une" en francès?\nCom es conjuguen "Lancer" (tirar) en francès\nTot el que necessites saber sobre l'adverbi francès 'Comentari'\nIntroducció a la paraula francesa Déranger\nVocabulari d'aprenentatge amb formularis de Word\nFrench Essencial - L'Essentiel\nDimensions de la taula de Ping-Pong: què s'adapta a la vostra casa?\nEls 8 millors llibres de preparació ACT per comprar el 2018\nAdmissions a la Universitat de Fisk\nQuina era la revolució cultural xinesa?\nVerb ocult (gramàtica)\nScript PHP per pujar una imatge i escriure a MySQL\n10 Dades sobre la batalla de l'Àlamo\nEntendre The House Edge\nEls graus de batxillerat més populars entre els estudiants en línia\n37 Miracles de Jesús\nPunts de tornada del sufragi femení: 1913 - 1917\nRituals i rituals de Litha\nJohn Stuart Mill, Feminista Mascle\nTrucs LSAT des d'un iniciari\n5 coses que has de saber sobre la gimnasta Lilia Podkopayeva\nGuerra Civil Nord-americana: General Major Charles Griffin\nLa sequera del pols de la dècada de 1930\nHistòria i Estils d'Heavy Metal\nSímbols de la deessa grega Atenea\n10 fets fascinants sobre escarabats\nArquitectura de la Borsa de Nova York, edifici NYSE a Nova York\nDefinició de rajos X i propietats (radiació X)\nTop 10 cançons de Halloween


La Fundació Mas Xirgu, exclosa del concurs de neteja dels mercats i centres d'acollida - Empordà\nLa Fundació Mas Xirgu, exclosa del concurs de neteja dels mercats i centres d'acollida\nLa programació horària no estava adaptada al que vol l'Ajuntament i l'entitat encara aspira a dos contractes\nt.c.c. girona 10.02.2021 | 06:30\nLa Fundació Mas Xirgu, exclosa del concurs de neteja dels mercats i centres d'acollida L'Empordá\nEl ple de l'Ajuntament de Girona va aprovar per unanimitat declarar desert el concurs per adjudicar la neteja dels mercats i dels centres d'acollida perquè cap oferta presentada complia els requisits. La licitació estava reservada als centres especials de treball i s'hi havia presentat una sola entitat, la fundació Mas Xirgu. Però es va excloure aquesta oferta del procés per no complir allò previst en el plec de clàusules administratives particulars i en el plec de prescripcions tècniques, en el que es refereix a la càrrega horària dels treballadors.\nLa mesa de contractació havia analitzat la documentació i va determinar que la proposta no coincidia amb el que es demanava en el concurs. En base a aquest fet, la mesa va fer la proposta d'exclusió i el ple va aprovar-ho aquest dilluns al vespre. Ara, segons va assenyalar la regidora d'Hisenda i Règim Interior, Maria Àngels Planas, s'haurà de tornar a convocar un concurs per poder adjudicar el servei de neteja d'aquestes espais municipals.\nPlanas va recordar que la proposta de la mesa deixava clar que «les proposicions dels interessats s'han d'ajustar als plecs i la documentació que regeixen la licitació, i la seva presentació suposa l'acceptació incondicionada per l'empresari del contingut de la totalitat de les seves clàusules o condicions, sense cap excepció o reserva». També que la licitació s'havia de declarar deserta perquè en el procés de contractació no hi havia cap altra oferta presentada.\nLots en mans d'un tribunal\nLa neteja dels mercats i dels centres d'acollida és un dels vuit lots del contracte de neteja de tots els edificis i instal·lacions municipals i suma un global de quasi deu milions d'euros per dos anys. Aquest lot i dos més (la neteja dels edificis adscrits a Medi Ambient i Sostenibilitat i dels lavabos públics) estan destinats exclusivament als centres especials de treball i la licitació està avançat i també hi ha una oferta de la Fundació Mas Xirgu (una en solitari i una conjuntament amb la Fundació Drissa). Els altres cinc lots estan en mans d'un tribunal després que l'Ajuntament exclogués l'empresa Eulen, actual responsable del servei , també per les condicions de càrrega horària.\nLa regidora del PSC Bea Esporrín va preguntar com està actualment el procés per aquest cinc lots i la regidora de Règim Interior va recordar quel'Ajuntament va remetre un informe jurídic al Tribunal Català de Contractes del Sector Competent, per tal que resolgui el conflicte amb l'empresa i espera qu en un «mes» puguin tenir resposta. Els lots afectats són: els centres públics d'ensenyament; les instal·lacions esportives; els equipaments de serveis socials; l'edifici consistorial, centres culturals; i els edificis mixtes.


El 1r Fòrum Petits Talents Científics porta la investigació experimental a les escoles - Komunica.press\nInici Baix Llobregat Esplugues El 1r Fòrum Petits Talents Científics porta la investigació experimental a les...\nPrediccions, hipòtesis i variables han entrat a les aules de primària a través del primer Fòrum dels Petits Talents Científics. L’acció, emmarcada dins el Pla Educatiu d’Entorn, vol fomentar l’experimentació i la indagació i despertar la curiositat de l’alumnat envers les ciències.\nAquest matí, a l’Espai Baronda, ha tingut lloc la primera sessió de presentació dels treballs (la segona serà el 30 de maig) que els alumnes de 3r, 4t, 5è i 6è de primària de les escoles Gras i Soler, Joan Maragall i Folch i Torres han fet per demostrar hipòtesis sobre aspectes relacionats amb l’estructura de la matèria i conceptes associats com la densitat, la dilatació, el moviment de les partícules, la relació de pes, massa i volum, etc.\nNens i nenes de l’Escola Gras i Soler, de 6è de primària, han explicat com van dur a terme el projecte La quantitat de grumolls a la llet depèn de la marca del cacau soluble? Per què?. L’Escola Joan Maragall, des de 3r i 5è de primària, ha presentat els projectes Resistència: Tots els papers són igual de resistents?, i Flotabilitat: Tots els materials suren a l’aigua?. Finalment, des de l’Escola Folch i Torres, 6è de primària, s’ha presentat el projecte De què depèn que el sucre es dissolgui en l’aigua.\nDesprés de veure els vídeos i fotografies de la investigació dels quatre grups, el presentador ha convidat els nens i nenes a fer preguntes, cosa que han fet amb espontaneïtat, interessant-se pels procediments d’estudi de la resta de l’alumnat.\n“La ciència ens pot ensenyar a tenir una mirada crítica”, ha destacat a l’inici de l’acte l’alcaldessa d’Esplugues, Pilar Díaz. “Vosaltres sou el futur de la societat i del món”, ha afegit Díaz. “L’excel·lència no només és treure un excel·lent sinó potenciar experiències com aquesta dels Petits Talents Científics”, ha assenyalat Sònia Fernández, inspectora d’ensenyament dels Serveis Territorials Baix Llobregat.\nL’Ajuntament d’Esplugues ha impulsat el projecte a la ciutat amb una inversió de 4.400 euros. A banda de les trobades dels estudiants, ha consisit en una formació en metodologies científiques del professorat de primària, que s’ha ofert a tots els centres educatius públics i concertats d’Esplugues. La formació del professorat ha anat a càrrec de professors universitaris de la Universitat de Vic que col·laboren amb la Fundació Catalana per a la Recerca i la Innovació (FCRI).\nArticle anteriorSant Boi se suma a la celebració del Dia Internacional contra l’Homofòbia, la Transfòbia i la Bifòbia\nArticle següentSant Joan Despí se suma a la Nit dels Museus amb activitats a Can Negre i la Torre de la Creu


Deià – Edicions la Foradada\nEduard Miralles i Maria Àngles Cano\nColecció: La Foradada 51\nTraducció de Catalina Palmer i Magdalena F. Mulet\nDeià és un poble de contrasts, paisatges de somni, residència d’artistes, visita turística quasi obligada i, a pesar de tot, un gran desconegut. Fins a aquest enclavament de la costa de Tramuntana arriben cada any centenars de viatgers disposats a rastrejar les empremtes de Robert Graves o de l’arxiduc Lluís Salvador, i que troben, a més, un entorn gairebé verge i una vida basada en la tradició de les antigues cultures mediterrànies.\nDeià. Guia de passeig ve a omplir el buit en la història sense bibliografia d’un poble que representa tot un mode de viure i alhora una filosofia no escrita, nascuda de la gran diversitat cultural que atresora i que cal cercar a cada carrer i a cada pedra. Un bocí de la Mallorca actual on encara persisteixen ombres i llegendes del passat.\nLluny de ser una guia rigorosa o turística, Deià. Guia de passeig és escrita per recórrer Deià amb la lentitud del viatger que no frissa. Són rutes fàcils de seguir i de reconèixer, la de les grans possessions com Son Marroig o Can Forcimany, o la torre defensiva de sa Pedrissa. Es castell d’es Moro, o sa Foradada. Moments i llocs per ser retinguts a les magnífiques fotografies d’Eduard Miralles que acompanyen aquesta edició, com la baixada a la cala de Deià o la costa retallada de Llucalcari.\nUn passeig suau, gairebé silenciós, per tal que el viatger deixi volar la imaginació i l’esperit, i la màgia que envolta Deià li descobreixi també tots els seus misteris.


L'edició 2020 de l'Ontinyent Il·lusiona ja és una realitat - radioontinyent.com\nImatge del circ i teatre 2019/ Ajuntament d'Ontinyent\nLa major incògnita, la celebració o no de 'Circ i teatre' ja s'ha confirmat\nEls ponts de la ciutat d’Ontinyent són els protagonistes de l’inici de la campanya de Nadal a Ontinyent, durant la qual seran aprofitats com a element simbòlic i d’atracció. El regidor de Promoció Econòmica, Pablo Úbeda, i la regidora de Parcs i Jardins, Sayo Gandia presentaven aquest dimecres una iniciativa inclosa dins la campanya “Ontinyent Il·lusiona” amb la que cada any l’Ajuntament impulsa la ciutat en estes dates.\nAixí, als últims dies s’ha col·locat per primera volta un enllumenat especial nadalenc al Pont Nou i Pont de Santa Maria, amb llums LED de baix consum, al temps que en estos dos ponts i també al Pont Vell han estat col·locades diferents plantes i elements de jardineria.\nEscucha Pablo Úbeda parla de la importància de la iluminació dels ponts en Play SER\nAl marc de “Ontinyent Il·lusiona”, que també inclou la tradicional decoració pels carrers i la col·locació de l’arbre artificial de llums LEDS de la Plaça de la Concepció, les xarxes socials municipals difondran als propers dies un vídeo promocional que substitueix la multitudinària inauguració que venia tenint lloc a la Plaça de la Concepció. Pablo Úbeda explicava que “un acte tan massificat com aquest no era convenient en estos temps amb la pandèmia, però el vídeo com a tret d'eixida ens dona el valor afegit de que ens servirà com a element de projecció i atracció per al veïnat d’altres municipis”, afegia.\nEl vídeo, que es pot veure des d'aquest dimecres a les xarxes socials de l’Ajuntament (Facebook i Twitter) ha comptat amb la participació del Ballet Ópera, la música del compositor ontinyentí Saül Gómez i la realització de Jordi Torró i en ell, a més del Pont Nou, Pont Vell i Pont de Santa Maria, es mostren també altres espais emblemàtics de la ciutat com el Palau de la Vila, entre d’altres.\nAquest cap de setmana arranca 'Circ i teatre'\nDins de l'Ontinyent il·lusiona està inclòs també el 9é Festival de Circ i Teatre al carrer d’Ontinyent arribarà a tots els barris de la ciutat, en alguns casos de manera simultània, per evitar aglomeracions i augmentar la seguretat anticovid. Així ho anunciaven les regidores de Turisme Sayo Gandia i de Festes, Àngels Muñoz durant la presentació que tenia lloc aquest dijous al Palau de La Vila. El Festival, que forma part de la programació de la campanya "Ontinyent il·lusiona", comptarà amb 18 representacions en espais públics de 12 companyies nacionals i internacionals procedents de Catalunya, Aragó, Comunitat Valenciana, Aragó, Extremadura i Itàlia.\nEscucha Sayo Gandía explica el perquè han decidit fer circ i teatre en Play SER\nLa regidora Sayo Gandia explicava que "és tracta d’un festival molt especial "pensant sobretot en els més menuts i que estiguen divertits tot i les circumstàncies. És una edició molt completa que contempla espectacles de format més menut per controlar l’aforament, a banda de la simultaneïtat en alguns casos per tal que hi haja opciones per a totes i tots prop de casa". Gandia explicava que a més a més es garantirà la distància de seguretat entre totes les persones assistents i l’ús de la mascareta serà obligatori en tot moment. Per accedir al recinte caldrà recollir les invitacions 1h abans de cada sessió al mateix espai on tindrà lloc l’espectacle.\nEn la pàgina web de l'Ajuntament es poden consultar tots els espectacles que donen inici aquest mateix cap de setmana.


Diàlegs amb la societat per parlar d’Intel·ligència Artificial, ètica i participació ciutadana al Palau Macaya – IABCN\nUn projecte del Centre de Visió per Computador (UAB), finançat per l’Obra Social La Caixa dins de la convocatòria Palau Macaya, pretén obrir un diàleg entre diferents sectors de la societat, administració pública i ciutadania sobre el futur de la Intel·ligència Artificial i la seva regulació.\nAmb el títol ‘Intel·ligència Artificial, ètica i participació ciutadana’, el projecte explorarà què pot i què no pot fer una màquina en matèria de mobilitat autònoma, xarxes socials, salut connectada, educació i Humanitats Digitals.\nBellaterra, 27 de setembre 2018. El dia 03/10 s’obre el cicle ‘Intel·ligència Artificial, ètica i participació ciutadana’ al Palau Macaya amb un debat a 6 on s’identificaran els reptes de futur d’aquesta tecnologia i com la ciutadania pot decidir sobre la seva regulació a trets generals. Intervindran en aquesta primera els següents ponents:\nJosep Lladós (Director CVC i professor UAB);\nPilar Dellunde (IIIA – CSIC i professora UAB);\nRamon López de Màntaras (Director IIIA-CSIC);\nNúria Espuny (Directora General de Transparència i Dades Obertes de la Generalitat de Catalunya);\nGemma Galdon (CEO i fundadora d’Eticas Consulting);\nLluís Alsedà (Director del CRM i professor UAB).\nEl debat estarà moderat per la Dra. Gema Revuelta (Directora del Centre d’estudis de Ciència, Comunicació i Societat de la UPF).\nLa resta de sessions s’estructuraran en cinc eixos molt concrets: Mobilitat autònoma en primer lloc, Xarxes socials i màrqueting en segon lloc; Salut connectada; Educació i món laboral, i Humanitats Digitals com a cinquè eix.\nCada àmbit comptarà amb tres sessions: un seminari on un especialista del Centre de Visió per Computador explicarà què pot i què no pot fer una màquina dins d’aquest àmbit. Seguidament hi haurà una segona sessió de treball de focus group, on els participants podran expressar les seves inquietuds, pors i necessitats.\nFinalment, hi haurà una última sessió de debat, on ponents de diferents àmbits (indústria, administració pública, acadèmia i ètica) discutiran sobre les qüestions que han sorgit als focus groups de cada àmbit.\nEs tracta d’un projecte que pretén arribar a extraure les veritables inquietuds dels ciutadans quan es troben amb la informació del potencial real de la tecnologia amb intel·ligència. La intenció és també ajudar a que els ciutadans participants entenguin quin és l’estat actual de cada tecnologia i puguin expressar les seves inquietuds d’acord a dades reals i no a assumpcions, moltes vegades errònies, que poden provenir de la cultura popular o de desinformacions sobre les capacitats reals de les màquines.\nEl cicle comptarà amb ponents de diferents àmbits a nivell estatal, com ara la Dra. Clara Grima, divulgadora i professora de matemàtiques a la Universidad de Sevilla; la Dra. Mara Balestrini, creadora de la sèrie #Datafutures per a El País, Retina. També hi participarà el Dr. Oriol Torruella, Director del CESICAT, el Sr. Dani Marco, Director de l’estratègia SmartCat o Pilar Conesa, comissària de la Smart City Expo, entre d’altres.\nMés informació del projecte: http://iabcn.cvc.uab.es/\nPer a inscripcions o dubtes: press@cvc.uab.es


Testimonis genètics per recuperar la memòria històrica\nEs comencen a recollir les primeres mostres de familiars per identificar les víctimes enterrades a les fosses\nRosa Cirera fent-se el frotis a la Vall d’Hebron per obtenir informació genètica. PERE TORDERA\nBarcelonaAhir al matí, en una sala petita de l’Hospital de la Vall d’Hebron, alguns familiars de víctimes del franquisme es feien un frotis amb l’esperança que la informació genètica que se n’extregui ajudi a trobar pares, germans, oncles i avis que fa més de 75 anys que estan desapareguts en alguna fossa comuna. Molts fa molts anys que els busquen. I alguns han rellevat els pares o parelles, ja morts, que també van buscar sense defallir.\n“El meu marit va lluitar molt per trobar el seu pare. Ell es va morir i ara lluito jo”, diu Dolors Montia. El seu sogre es deia Antoni Illa Fàbregas i el van enviar al front quan la guerra ja era a punt d’acabar. Tenia 33 anys i estava destinat a Girona. Sempre que podia agafava el tren per tornar al poble i estar amb la dona i els dos fills, de dos i quatre anys. Però l’última vegada que va agafar el tren va coincidir amb l’arribada de l’exèrcit franquista. “Sabem que va voler anar a Breda, on vivien els seus pares. Mai hi va arribar, i no sabem què li va passar”, diu Montia.\nActualment, a Catalunya, segons explica Carme Garcia, directora general de Relacions Institucionals i amb el Parlament, hi ha localitzades 390 fosses comunes, i el cens de desapareguts és de 4.912 persones. De moment, la Generalitat ja ha enviat una carta a 1.100 familiars perquè es facin analítiques. Des de l’11 de novembre, una vegada a la setmana l’equip de la Vall d’Hebron cita un grup de familiars i la prioritat és l’edat: primer són els germans i després els fills i els néts.\nIdentificacions a la Fatarella\nLes dades genètiques dels vius s’entrecreuaran amb les restes dels morts que es vagin trobant a les fosses. “L’ordre en què s’aniran obrint les fosses l’anunciarà el conseller -Raül Romeva, conseller d’Afers i Relacions Institucionals i Exteriors i Transparència- al desembre o al gener”, diu Garcia. De moment, però, les primeres restes que es compararan són les 110 que hi ha al Memorial de les Camposines, a la Fatarella, on s’han anat dipositant les restes trobades d’algunes de les més de 20.000 víctimes de la Batalla de l’Ebre. En 41 anys de democràcia s’han exhumat 21 fosses i s’han localitzat les restes de 47 persones (35 s’han identificat i en queden 12 per identificar).\n“Les anàlisis són gratuïtes perquè creiem que és un dret de les famílies, i es fan amb la col·laboració de tres conselleries: Exteriors, Justícia i Salut”, explica Garcia. Es poden fer a la Vall d’Hebron o en centres de Lleida, Tarragona i Girona. “Les mostres aguanten més de vint anys -diu el cap de genètica de la Vall d’Hebron, Eduardo Tizzano-, però el repte és que els que ens facilitin aquestes restes puguin ser testimonis de la localització dels familiars”, afegeix.\nJosep Martínez Montés té 76 anys. Quan en tenia 7, el 26 de març del 1947, la Guàrdia Civil va anar fins a casa seva perquè sabien que hi amagaven un maqui malferit. “Al pare el van detenir i el van fer servir de parapet en el foc creuat entre els maquis i la Guàrdia Civil. Sabem que el van cosir a trets però no n’hem trobat mai el cos”, diu Martínez.\nEl pare de Rosa Cirera va desaparèixer a la Batalla de l’Ebre quan ella només tenia dos anys. La mare es va quedar sola i va tirar endavant el mas. “Érem molt pobres. La mare va haver de treballar moltíssim. Era valenta, estava sola i ho havia de fer tot. Aquestes proves potser ajuden, però em sembla que serà impossible trobar el pare. És massa tard”, lamenta la Rosa. “La Rosa encara hi pensa molt, en tot això -diu el seu marit-. Ella també és molt valenta”, afegeix mentre ella se’l mira amb un somriure.


Kulanjango. El viatge de l'àguila : Gill Lewis : 9788466129220\nBy (author) Gill Lewis , Translated by Montse Molist Forcada\nList price: US$22.17\nEn Callum i la Iona tenen un secret i fan la promesa de no parlar-ne amb ningú, passi el que passi. Han descobert un niu d'àguila pescadora, un ocell que és en perill d'extinció i pel qual molts caçadors i col·leccionistes pagarien una fortuna. Però un dia troben l'àguila ferida i han d'avisar un tècnic forestal, que la cura i li posa un transmissor per poder controlar-ne els moviments. Així, quan l'àguila comença el seu llarg viatge anual cap al sud, en Callum en segueix el trajecte des del seu ordinador. Un dia, però, el senyal deixa d'arribar: l'Iris ha desaparegut al cor de l'Àfrica.\nA partir d'aleshores en Callum i el seus amics comencen la seva lluita particular per trobar l'animal; una lluita que els farà conèixer realitats llunyanes i els ensenyarà el veritable valor de l'amistat, l'esforç i la superació d'obstacles.


22-10-16: H SANT MARTÍ VORAMAR A vs INFANTIL MASCULÍ A ~ CLUB HANDBOL RIBES\n22-10-16: H SANT MARTÍ VORAMAR A vs INFANTIL MASCULÍ A\ndiumenge, d’octubre 23, 2016 Infantil Masculí A 2016/17\nTercer partit de l'IMA a la lliga catalana, aquest cop al barri de la Verneda a Barcelona contra el Sant Martí  Voramar "A". Primera part estranya, molt estranya, només comentar que ha acabat amb un reduït marcador de 6 a 5. Ha estat, com definir-ho, caòtica, sí potser la paraula és caòtica, pèrdua de moltes pilotes per part d'ambdós equips, corredisses amunt i avall sense veure bon handbol. Però per sort estàvem dins el partit només perdíem d'1 gol.\nComença la segona part i el Voramar troba més forats a la nostra defensa junt amb algun que altre contraatac, mentre a nosaltres ens costa traspassar la seva. Al final perdem 19 a 12.\nEn general partit dolent, no era un contrincant molt millor que nosaltres però no ho hem sabut aprofitar. A veure si el proper ho fem millor!!!!\nLa setmana que ve descansem i el següent partit toca a casa contra el CH Bordils "Blanc". Ànims nois que vosaltres sabeu fer-ho millor!!!!


El Departament d’Empresa i Treball i el Fons Social Europeu subvencionen les dues línies del programa per a l’ocupació i inserció laboral d’Ecosol » Grup Èxit\nEl Departament d’Empresa i Treball i el Fons Social Europeu subvencionen les dues línies del programa per a l’ocupació i inserció laboral d’Ecosol\nPublicat per ECOSOL a desembre 10, 2021 .\nEl Departament d’Empresa i Treball de la Generalitat de Catalunya va confirmar el passat 5 de novembre l’atorgament de subvenció de les dues línies que conformen el “Programa d’accions per a la millora de l’ocupació i la inserció laboral dels col·lectius en risc o situació d’exclusió social” d’Ecosol, l’empresa d’inserció de Cáritas Diocesana de Girona. Es tracta de les línies L1- Tècnic/a d’acompanyament i L2-Incentius a la contractació de persones en risc d’exclusió.\nAquests ajuts permeten mantenir i enfortir l’empresa d’inserció, mitjançant la consolidació dels 95 llocs de treball d’inserció, així com l’equip de professionals que acompanyen les persones treballadores d’inserció i fan accions de prospecció i d’intermediació laboral amb les empreses per aconseguir la inserció al mercat ordinari.\nAquest programa compta amb el finançament del Departament d’Empresa i Treball de la Generalitat de Catalunya i el Fons Social Europeu.\nTags: ecosol, formació, grup èxit, inclusió social


Xavi Matoses – Pàgina 2 – laparaula.com\nCridats per Jesús i enviats al món (Marc 6,7-13)\n5 de juliol de 2021 6 de desembre de 2019 Xavi Matoses\n[Evangeli del diumenge, 15 durant l’any – Cicle B] Marc 6,7-13: En aquell temps, Jesús cridà els dotze i començà a enviar-los de dos en dos. Els donà poder sobre els esperits malignes i els recomanà que, fora del bastó, no prengueren res per al camí: ni pa, ni sarró, ni diners, ni un altre vestit; només les sandàlies per calçat. I els deia: —A la primera casa on vos allotjareu, quedeu-vos-hi fins que marxeu d’aquell lloc. Si en un lloc no us volen rebre ni escoltar, a l’hora d’eixir-ne, espolseu-vos la terra de davall els peus, com una acusació … Continua la lectura de Cridats per Jesús i enviats al món (Marc 6,7-13)\nDéu i tu, el millor equip (Marc 4,26-34)\n7 de juny de 2021 6 de desembre de 2019 Xavi Matoses\n[Evangeli del diumenge, 11 durant l’any – Cicle B] Marc 4,26-34: En aquell temps, Jesús deia a la gent: —Amb el Regne de Déu passa com quan un home sembra el gra a la terra. De nit i de dia, mentre ell dorm o està alçat, la llavor germina i creix sense que ell sàpia com. La terra, tota sola, produeix primer els brins, després les espigues i, finalment, el blat granat dins de les espigues. Llavors, quan el gra ja és a punt, se’n va a segar-lo, perquè ja ha arribat el temps de la sega. Deia també: —¿A … Continua la lectura de Déu i tu, el millor equip (Marc 4,26-34)\nPreparant la sala o preparant el lector? (Marc 14,12-16.22-26)\n31 de maig de 2021 6 de desembre de 2019 Xavi Matoses\n[Evangeli del diumenge, després de la Trinitat – El Cos i la Sang de Crist – Cicle B] Marc 14,12-16.22-26: El primer dia dels Àzims, quan la gent immolava l’anyell pasqual, els deixebles digueren a Jesús: —¿On voleu que anem a preparar-vos el lloc perquè puguem menjar l’anyell pasqual? Ell envià dos dels seus deixebles amb aquesta consigna: —Aneu a la ciutat i vos trobareu amb un home que duu un cànter d’aigua. Seguiu-lo i, allà on entre, digueu al cap de casa: “El mestre pregunta on l’allotjareu per poder menjar l’anyell pasqual amb els seus deixebles”. Ell vos ensenyarà … Continua la lectura de Preparant la sala o preparant el lector? (Marc 14,12-16.22-26)\nAneu per tot el món (Marc 16,15-20)\n10 de maig de 2021 6 de desembre de 2019 Xavi Matoses\n[Evangeli del diumenge, 7 de Pasqua – Ascensió del Senyor – Cicle B] Marc 16,15-20: En aquell temps, Jesús s’aparegué als onze i els digué: —Aneu per tot el món i prediqueu a tothom la Bona Nova de l’Evangeli. Els qui creuran i es faran batejar, se salvaran; els qui no creuran, seran condemnats. Els qui hauran cregut faran miracles com aquests: expulsaran dimonis pel poder del meu nom, parlaran llenguatges nous; si agafen serps amb les mans o beuen verins no els faran cap mal, els malalts a qui hauran imposat les mans, es posaran bons. Jesús, el Senyor, … Continua la lectura de Aneu per tot el món (Marc 16,15-20)


Lee El camí estret cap al nord profund, de Richard Flanagan en línea en Bookmate\nDorrigo Evans recorda les seves vivències com a presoner dels japonesos en la construcció del Ferrocarril de la Mort durant la Segona Guerra Mundial. Una tasca que europeus i americans havien definit com a impossible i que el Japó vol acomplir per guanyar la guerra i controlar tota Àsia.\nDorrigo, responsable de la vida de més de mil homes, farà l'impossible per salvar-los del destí gairebé inevitable i acceptarà representar el paper de líder, d'exemple, que tots necessiten però que ell no creu que sigui.\nEn unes condicions infrahumanes, es resigna a sobreviure sense amor. Al camp de presoners intenta que els seus homes resisteixin el còlera, la fam i les tortures fins a l'endemà. Acabada la guerra i convertit en heroi, Dorrigo formarà una família i mirarà d'honorar i recordar els seus companys morts, però res d'això no importa si no pot estar amb l'única persona a qui ha estimat de debò.\nGuardonada amb el Man Booker, el premi més important de la literatura en llengua anglesa, aquesta novel·la de Flanagan és una obra mestra de prosa precisa i fluida on l'horror, la bondat, el valor i la mentida creuen les vides dels protagonistes i no sempre en les circumstàncies esperades.


Els pisos buits de la Seu, propietat de bancs i empreses, pagaran un 50% més d'IBI\nFeliu Sirvent 20:49 22/10/19\nL’Ajuntament de la Seu bonificarà amb el 95% de l'IBI els propietaris que lloguin per sota del preu del lloguer recomanat\nels seu ibi mes propietat pisos\nUn edifici de la Seu, amb els pisos buits, propietat d'un banc/Feliu Sirvent\nEl ple de l’Ajuntament de la Seu d’Urgell ha aprovat aquest dilluns diverses modificacions de les ordenances municipals, entre les quals destaca la voluntat del govern municipal d’aplicar un recàrrec del 50% de l’Impost de Béns Immobles (IBI) als habitatges buits. Aquesta modificació de les ordenances es van acordar amb el vot favorable dels 8 regidors presents de l’equip de govern (Junts i ERC) i 6 vots en contra, del grup de Compromís X la Seu. El vicealcalde i responsable de l’àrea d’Hisenda, Francesc Viaplana, va puntualitzar que aquesta mesura s’aplicarà a bancs, empreses, fons d’inversió i particulars amb un gran nombre de propietats. Viaplana va remarcar que l’increment d’aquest impost municipal no s’aplicarà en el cas d’habitatges de segona residència.\nPer altra banda, la mateixa sessió plenària va acordar la bonificació del 95% de l'IBI als propietaris que lloguin per sota del preu del lloguer recomanat pel mateix ajuntament. Viaplana va explicar que aquestes mesures persegueixen l’objectiu d’incrementar el nombre de pisos en el mercat de lloguer i mirar de contenir així els preus dels arrendaments i fer-los més assequibles.\nCompromís considera la mesura precipitada\nEl portaveu de Compromís x la Seu, Joan Barrera, va explicar el vot contrari del seu grup al recàrrec del 50% als pisos buits, adduint que aquesta era una decisió precipitada que calia meditar i aprofundir més. Cal recordar que en diverses ocasions el grup municipal de Compromís x la Seu havia reclamat al govern municipal mesures que permetessin que "una part dels prop de 200 pisos buits propietat dels bancs i la SAREB" es destinessin a lloguer social per a joves i famílies sense recursos.


La Unió Ciclista Il·licitana reuneix les millors escoles en el Memorial Antonio Sánchez Espinosa – Ajuntament d'Elx\nIniciEsportsLa Unió Ciclista Il·licitana reuneix les...\nProp de 180 ciclistes prendran l’eixida en l’avinguda Alcalde Vicente Pascual Quiles, amb la presència de set corredors locals que aspiren a estar entre els primers classificats\nLa Unió Ciclista Il·licitana i l’Ajuntament d’Elx, a través de la Regidoria d’Esports, ha organitzat per a aquest dissabte, 17 de juliol, la XX edició del Trofeu Escoles d’Elx que, en aquesta ocasió, serà el primer memorial Antonio Sánchez Espinosa. L’exciclista il·licità, mort en 2019, va ser un dels grans campions que ha donat aquest esport a la ciutat i va ser impulsor de desenes de corredors que van voler seguir els seus passos. Entre ells, el seu nebot Manuel Sánchez Aldeguer, campió del món de mountain-bike en Màster-30, i els seus germans Manuel i Vicente Sánchez Espinosa.\nLa prova començarà el dissabte, a les 18.00 hores, i transcorrerà íntegrament per l’avinguda Alcalde Vicente Pascual Quiles, amb un circuit d’anada i tornada d’1,1 quilòmetres. Les inscripcions, eixida i meta estaran instal·lades al costat de la cafeteria AVapor d’Elx, que és un dels principals patrocinadors de l’esdeveniment, i es desenvoluparà entre la rotonda que dona accés al camí del Pantà i la rotonda del pont del Ferrocarril.\nS’espera la presència de prop de 180 ciclistes, xiquets i xiquetes, des de Promeses a Infantils, entre els 5 i els 14 anys. L’Escola Esportiva Municipal de Ciclisme d’Elx, dirigida per la Unió Ciclista Il·licitana des de l’any 2000, ha preparat amb molta il·lusió aquest esdeveniment i espera obtindre bons resultats organitzativament i esportiva. La Regidoria d’Esports ha posat tots els mitjans al seu abast per a celebrar el retorn d’una competició de ciclisme base a la ciutat, dos anys després i primera vegada després de la pandèmia.\nA l’acte de presentació del cartell han acudit, al pavelló Esperanza Lag d’Elx, el regidor d’Esports, Vicente Alberola; el president d’honor de la Unió Ciclista Il·licitana, Francisco García Murcia; i el monitor de l’Escola de Ciclisme, Marcos Hinojosa. Alberola ha fet una crida “a tots els amants a l’esport i al ciclisme al fet que recolzen a l’esdeveniment i animen els xiquets i xiquetes que prendran l’eixida a l’avinguda Alcalde Vicente Pascual Quiles”. “És una bona oportunitat de conéixer aquest esport per a ciclistes a partir de quatre o cinc anys i veure la bona faena que es fa des de la Unió Ciclista Il·licitana”, ha destacat.\nPer part seua, Francisco García Murcia espera la presència de “totes les escoles de ciclisme de la província, de la resta de la Comunitat Valenciana i algunes de Múrcia que han sigut convidades a la competició”. “Totes seran rebudes de la millor manera per a gaudir d’una jornada esportiva i de convivència”, ha assenyalat el president d’honor de l’entitat. Per part seua, el ciclista i monitor Marcos Hinojosa ha recordat que l’Escola de Ciclisme s’entrena els dimarts i els dijous, durant l’estiu, a partir de les 19.00 hores en el circuit tancat que hi ha darrere del supermercat Carrefour d’Elx i que en la prova d’aquest diumenge es donaran cita una desena de ciclistes locals que han preparat “la carrera de l’any” amb tot el seu esforç “per a córrer davant els seus amics i familiars”.\nMatías Rubio Navarro, nou president de la Unió Ciclista Il·licitana, no ha pogut assistir a l’acte encara que ha destacat el suport rebut des de l’Ajuntament: “Els pose un 12 perquè han estat al nostre costat des del primer moment, han solucionat les excepcions sorgides i han cedit tot el material al seu abast per a ajudar-nos a fomentar aquest esport a l’aire lliure que és el ciclisme i que tants adeptes té a Elx i els seus voltants. Convidem les famílies al fet que acudisquen i al fet que se sumen amb els seus fills i filles per a formar part de la nostra escola”.\nPer a aquesta prova, l’UCI compta amb el suport de més de 30 empreses locals que han fet costat a aquest esdeveniment i al Trofeu Nacional de BMX, que tindrà lloc el dissabte 24 de juliol en la UMH.


Camacho (PP) es desmarca d’un pacte unitari per demanar la renovació del TC – Cecot Rubí\nCamacho (PP) es desmarca d’un pacte unitari per demanar la renovació del TC\n22 d'Abril de 2010Escrit per Roser\nLa presidenta del PP català, Alicia Sánchez-Camacho, va assegurar que la seva formació no demanarà la renovació del Tribunal Constitucional (TC) per desencallar la sentència de l’Estatut, tal com proposa el president de la Generalitat, José Montilla, ja que “no és competència dels partits”.\nEncara que Montilla no va incloure al PP català en la ronda de contactes per aprovar una resolució del Parlament que insti el canvi dels membres del TC que tenen el mandat caducat, Camacho va recordar durant una trobada amb els empresaris de la patronal Cecot Rubí que l’única petició que realitzen els populars és celeritat en la sentència per poder “tenir un Estatut plenament constitucional”.\nPer a la líder del PP català, sol·licitar la renovació dels magistrats és “canviar les regles de joc a mig partit”, per la qual cosa l’únic pacte unitari que subscriurà la seva formació és contra l’atur.\nCamacho va lamentar una vegada més “la hipocresia dels partits” i del president de la Generalitat, que “està més preocupat de la reforma del TC que de solucionar els problemes reals de Catalunya”.\n“Montilla utilitza cortines de fum”, va criticar la dirigent popular, per la qual l’actitud del líder del PSC posa de manifest “el fracàs i la incompetència” del seu govern, que pretén tapar amb “debats que no ens competeixen”.\nLa presidenta del PP català va demanar a Montilla “respecte per les institucions democràtiques” i li va instar a finalitzar la campanya de desprestigi, que segons va dir està realitzant contra el TC.\nSánchez Camacho es reuneix amb empresaris de Rubí


KDE - KDE distribueix les actualitzacions de maig a les aplicacions i la plataforma\nKDE distribueix les actualitzacions de maig a les aplicacions i la plataforma\n13 de maig de 2014. Avui, KDE distribueix les actualitzacions a les aplicacions i la plataforma de desenvolupament, la primera d'una sèrie d'actualitzacions mensuals d'estabilització per les sèries 4.13. Aquesta publicació només conté esmenes d'errors i actualitzacions de traduccions, és una actualització segura i millor per a tothom.\nHi ha més de 50 esmenes registrades d'errors que inclouen millores al paquet de gestió d'informació personal Kontact, el modelador d'UML Umbrello, la funcionalitat de cerca de l'escriptori, el navegador web Konqueror i el gestor de fitxers Dolphin.\nPer baixar el codi font o els paquets a instal·lar aneu a la pàgina d'informació de la 4.13.1. Si voleu trobar més quan a les versions 4.13 de les aplicacions i la plataforma de desenvolupament, visiteu les notes del llançament 4.13.\nInstal·lació dels paquets executables 4.13.1\nPaquets. Alguns venedors de Linux/UNIX OS han proporcionat gentilment paquets executables de 4.13.1 per algunes versions de la seva distribució, i en altres casos ho han fet voluntaris de la comunitat. En les setmanes vinents poden arribar a estar disponibles paquets binaris addicionals, i també actualitzacions dels paquets actualment disponibles.\nUbicació dels paquets. Per una llista actual de paquets executables disponibles dels quals s'ha informat l'equip de llançament del KDE, si us plau, visiteu la pàgina d'informació de la 4.13.1.\nCompilació de la 4.13.1\nEl codi font complet per 4.13.1 es pot descarregar de franc. Les instruccions per compilar i instal·lar el programari de la 4.13.1 estan disponibles a la pàgina d'informació de la 4.13.1.


Jesús Àngel Garcia Bragado, Campió als 50 Km\nEl passat diumenge 4 de març es va celebrar el Campionat d'Espanya de Marxa Atlètica en Ruta a Pontevedra. Jesús Àngel Garcia Bragado (C Isabel II) s'ha proclamat campió absolut a la cursa dels 50 km amb una marca de 3h59'58”, aconseguint d'aquesta manera el seu cinquè títol absolut.\nA la cursa dels 20 km femenins, la victòria ha estat per la marxadora aragonesa Maria José Poves, seguida de la Maria Vasco (CA MV) amb 1h28'54”, que ha aconseguit la medalla de plata i Beatriz Pascual (VTiM) la de bronze amb 1h30'29”.\nMar Juárez ha aconseguit la medalla de plata de la categoria júnior femenina amb un temps de 52'53” sobre una distància de 10 km. A la categoria promesa, Oriol Soler (CA Laietània) ha guanyat la medalla de bronze dels 20 km amb una marca de 1h38'06”.\nA la classificació per federacions autonòmiques, Catalunya s'ha situat en la quarta posició de les categories juvenil/júnior femení i cadet masculí, i en la cinquena a les categories juvenil/júnior masculí i cadet femení.


Agenda Cultural de Menorca - UIMIR (Univesitat Internacional de Menorca Illa del Rei) - CURSOS 2020\nFormació, cursos i tallers. Aquest any 2020, els cursos que organitza la UIMIR, compleixen la seva vint-i-quatrena edició. De setembre 2020 a febrer 2021 es desenvoluparan nou temes, seleccionats d’entre molts altres pel Comitè Acadèmic de la pròpia institució.\nSetembre 2020 i febrer 2021\nAquest any 2020, els cursos que organitza la UIMIR, compleixen la seva vint-i-quatrena edició. De gener a novembre es desenvoluparan nou temes, seleccionats d’entre molts altres pel Comitè Acadèmic de la pròpia institució. Sortosament, la combinació de propostes sorgides tant de les entitats presents en aquest comitè (Universitat de les Illes Balears, Universitat de Barcelona i Universitat Oberta de Catalunya, juntament amb l’Ajuntament de Maó, el Consell Insular de Menorca i l'Institut Menorquí d'Estudis) com de la societat civil menorquina fa que calgui estudiar amb profunditat nombroses propostes i deixar-ne per a l’any següent algunes que ja no han tingut cabuda material durant el 2020.\nLes qüestions que tenen a veure amb l’àmbit de la salut, tenen aquest any un sol curs, directament relacionat amb la prevenció de les disfuncions del sòl pelvià. En canvi, els temes relacionats amb l’educació i la docència agafen, aquest any 2020, una importància gran. Hi ha temes com “Educar i créixer amb històries” i “Altes capacitats intel·lectuals: detecció, avaluació i intervenció”, que marquen una voluntat d’analitzar amb profunditat fenòmens educatius cabdals dins la societat.\nEls aspectes més socials dels cursos del 2020 tenen títols de gran actualitat i projecció de futur. Es tractaran temes com “Violències masclistes, experiències compartides. Violència de carrer i violència simbòlica”, “Història i memòria de la Guerra Civil Espanyola” i “Relacions institucionals, protocol i esdeveniments”, tres enfocaments ben diferents, però de gran interès per al públic, que així ho ha demanat.\nI finalment tres cursos projectaran un dels anhels més grans que reflecteixen les desiderata rebuda: l’entorn natural, la defensa del medi ambient. Per fer-ho s’ha programat “Interpretació del patrimoni natural i cultural. Recursos i metodologies adaptades a l’entorn”, “La geodiversitat a la reserva de la Biosfera de Menorca” i “Bioindicadors i mètodes de seguiment d’espècies en ecosistemes terrestres”.\nPer més informació i inscripcions aquí.\nDe setembre a febrer


Comprar Sabó d’herbes Eyüp Sabri Tuncer amb oli d’oliva i magnòlia, 150 gr | Gran Basar ist\nOli d'oliva i sabó d'herbes de magnòlia Eyüp Sabri, 150 gr\nOli d'oliva i sabó d'herbes de magnòlia Eyüp Sabri, quantitat de 150 gr\nDescripció de producte: L’oli d’oliva Eyüp Sabri Tuncer i el sabó d’herbes de magnòlia, que té un efecte increïblement relaxant amb els ingredients, es produeix amb ingredients completament naturals i mètodes tradicionals.\nLes capes superiors i mitjanes contenen bergamota, pebre negre, pebre brasiler i sabor de grosella vermella, i la capa inferior és de gessamí, rosa, magnòlia i lliri.\nT’imagines l’efecte d’enriquir aquesta miraculosa barreja amb oli d’oliva a la pell?\nAquest producte miraculós, apte per a tots els tipus de pell, està elaborat amb la fórmula del famós sabó de Marsella de fama mundial.\nL’oli d’oliva Eyüp Sabri Tuncer i el sabó d’herbes de magnòlia nodreix, hidrata i evita l’assecat de la pell.\nL’efecte de neteja no perjudica l’equilibri natural de la pell.\nPodeu sentir l'efecte immediatament massant la cara, les mans i el cos amb molta escuma i rentant-vos amb molta aigua.\nSabó d’herbes turques: per satisfer els beneficis únics de l’oli d’oliva i la magnòlia, tot el que heu de fer és demanar un clic.\nFeu un favor a vosaltres mateixos i als vostres éssers estimats i comenceu a utilitzar l’oli d’oliva Eyüp Sabri Tuncer i el sabó d’herbes de magnòlia ara, estareu satisfets.


Drets dels animals al Parlament Europeu - Raül Romeva i Rueda\nDrets dels animals al Parlament Europeu\nAhir em vaig reunir amb representants de prop de 150 entitats que treballen en favor dels drets dels animals. Vull des d’aquí, un cop més, reconèixer públicament la tasca que fan moltes d’aquestes entitats. La reunió va servir per dues coses: primer, per conèixer quines són les qüestions que aquestes organitzacions creuen important defensar al Parlament Europeu, i segon, per tal que jo, en tant que candidat, em comprometés a portar aquesta sensibilitat a les institucions europees, tal i com vinc fent al llarg dels darrers 5 cinc anys. No he amagat mai que una de les motivacions de la meva activitat parlamentària és precisament portar a les institucions europees veus que habitualment no hi tenen espai o oportunitats. Són aquesta mena de lobbies, amb interessos més enllà de la seva butxaca, amb una clara vocació de construir un món millor per a tots els éssers que el poblem (o que el poblaran en un futur), i això inclou per tant els animals, els que escolto amb més interès i als quals vull fer d’altaveu en el sí del Parlament Europeu. (segueix…)\nNota posterior a la reunió: 06/03/2009\nICV es compromet a defensar els drets dels animals\ndes del Parlament Europeu\nEl cap de llista per ICV a les\neleccions europees, Raül Romeva, s’ha reunit avui amb entitats animalistes per\nrecollir les seves propostes a nivell europeu\nEl cap de llista per ICV, Raül\nRomeva, s’ha compromès avui a defensar els drets dels animals a nivell europeu\ndesprés d’una reunió que ha mantingut amb representants d’entitats i\nassociacions amigues dels animals com\nFundació Altarriba, FAADA i Anima Naturalis, entre d’altres. “Hem renovat el\ncompromís de defensar el benestar dels animals de lluitar per la prohibició de\nles curses de braus, i per replantejar el model agrari”, ha remarcat Romeva\nalhora que ha dit que “serem les els que garantirem la veu de les entitats animalistes\nal Parlament Europeu”.\nEn aquest sentit, Romeva ha\nexplicat que la reunió ha servit per recollir les seves propostes a nivell\neuropeu que ha sintetitzat en 5 eixos: la sobreexplotació dels animals en\ngranges, la necessitat de modificar les pràctiques que comportin tortura als\nanimals, la preocupació pels animals que estan en captivitat i del seu\nbenestar, i la recuperació del debat de la utilització dels animals per\nPel que fa a les curses de braus,\nRomeva ha demanat retirar les subvencions europees a qui fomenti curses de\nbraus així com qualsevol activitat que comporti la tortura d’un animal per a\nl’entreteniment. Així, ha destacat que tot i que no existeix una línia\npressupostària directa per a fomentar les curses, continua havent “moltes\nmaneres indirectes de finançar-les”, en referència a les ajudes públiques que\npoden rebre les instal·lacions que es dediquen a la cria de toros, i aquelles\nque acullen l’espectacle. “Si no hi ha ajudes públiques que li donin\nsuport, aquesta activitat no funciona”, ha afegit.\nRespecte un altre dels punts que\nhan abordat en la reunió el debat agrari i les conseqüències que té el cicle de\nproducció càrnia sobre la salut humana Romeva s’ha mostrat partidari de\nreplantejar també les subvencions que reben les explotacions, perquè “hi\nha algunes que són insostenibles” i també de reempendre les accions contra\nels cultius transgènics.\nSobre la conservació dels animals\nen captivitat, l’eurodiputat ecosocialista ha posat de manifest la necessitat\nde complir amb la directiva corresponent, i ha demanat la creació de santuaris,\nrevisar el punt relatiu a la condició del benestar animal i prohibir\nl’autorització d’espectacles en els àmbits d’exhibició animal. En el mateix\nsentit, ha considerat “innecessàries” les pràctiques científiques amb\nanimals, i també ha plantejat la necessitat de respectar el marc normatiu\nrelatiu al transport d’animals en mitjana i llarga distància.\nFinalment, en la roda de premsa\ntambé han comparegut la directora de l’àrea jurídica de la Fundació\nAltarriba, Yolanda Valbuena, que ha afirmat que són qüestions\n“ètiques”, i que Espanya és el país més endarrerit en lleis i en\nsensibilització cap als animals i la coordinadora de campanyes de FAADA, Jennifer\nBerengueras, i el d’Anima Naturalis, Jonatan Torralba, s’han\npronunciat en la mateixa línia i han recolzat Romeva, al·legant que hi ha\npocs partits que abordin aquestes qüestions.\nTant els representants de les\nentitats animalistes com l’eurodiputat ecosocialista han manifestat la voluntat\nde continuar treballant conjuntament per marcar les prioritats de la propera\nFoto: Romeva amb Yolanda Valbuena, Jonatan Torralba i Jennifer Berengueras.\n7 de març de 2009 a les 12:08 pm\nSr Eurodiputat: Teniu un gran sentit de l’oportunitat, vós.\nSens dubte que subscriviu allò que diuen alguns lumpen marginals de bar quan volen intimidar algú: ‘mi perro es mejor que algunas personas’.\nJoan Guinard ha dit:\n10 de març de 2009 a les 10:13 pm\nEl mateix dia milers de catalans es manifestaven a Brussel·les per l’autoderminació és patètic que el Sr. Romeva escribís aquest post. Suposo que els del seu partit estan a favor del dret d’autodeterminació de totes les nacions… però quan més exòtiques siguin, millor, no ? Demanar-lo per a les que queden a prop ja tota una altra història.\nantoni costa i bellot ha dit:\n19 d'abril de 2009 a les 8:08 pm\nRaul, agradecemos tu esfuerzo para conseguir eliminar la vergüenza nacional que supone torturar a un toro hasta la muerte por mera diversión. Animo, espero que cada vez tengas mas apoyos. Un abrazo\n27 de maig de 2009 a les 12:37 am\nNo suporto les curses de braus, les trobo una bestiesa fastigosa.\nAra bé… mil vegades abans les curses de braus que l’avortament lliure: Per molt que la Ministre cregui que un fetus és un ésser viu però no humà (mare meva, quin nivell!!) la defensa de la vida humana ha de ser el primer!!!\n21 de juny de 2009 a les 6:40 pm\nMentrestant el Sr. Romeva es compromet a defensar el dret dels animals a Europa, a Vilanova i la Geltrú la Sra. Iolanda Sánchez Alcaraz, primera Tinent d’Alcalde, Presidenta de la comissió informativa Ciutat sostenible i Participació i Regidora de Governança, Participació i Medi ambient, també d’ICV – EUiA, amb les seves decisions fa tot el contrari.\nHem de tornar a dubtar, doncs, de la verdadera sensibilitat d’esquerres tant de la formació política (ICV – EUiA), com de cadascuna de les persones que la formen, si més no quan tenen càrrec amb sou.\nQuina llàstima. Caldrà buscar una altra esquerra.\nRespon a antoni costa i bellot Cancel·la les respostes